text:
Parti di fraccion di AVP a pasa un fastball na Parlamento y habitantenan di Urirama
Den concepto di lider PDR:
ORANJESTAD (AAN) – E conferencia semanal di prensa di fraccion di Partido Democracia Real a tuma lugar diamars awor, unda cu su lider politico mr. Andin Bikker a referi na diferente tema.
Pa cuminza, el a trata e tema di Urirama y expresa cu den concepto di PDR, un parti di e fraccion di AVP a pasa un fastball na Parlamento y tambe na e habitantenan di Urirama, siman pasa.
Kico a pasa ta cu durante un reunion standard di e Comision Central, unda cu mayoria di fraccion tabata presente, diripiente nan a bin cu un punto di agenda, cu no tabata anuncia di antemano pa e Griffier.
E punto di agenda aki ta un proposicion pa bay consulta cu Comision di MER (Millieu Effect Rapport), riba e efectonan di salud na Urirama, door di e parke di mulina di biento cu tin proyecta pa ubica eynan.
Esaki no a worde discuti cu ningun otro fraccion, segun e Parlamentario lider di PDR. Tampoco e ta e peticion cu habitantenan di e bario aki y vecindario a haci na Staten.
Nan a pidi pa bin cu un MER Rapport nobo, y tambe nan a pidi pa bin cu estudionan independiente pa loke ta concerni salubridad.
“Loke parti di e fraccion di AVP a propone, y aworaki ta riba mesa, ta pa e MER rapport cu ta hopi critica pa e propio desaroyador, pa un parti chikito di dje worde evalua door di e Comision MER, y door di esaki, e modus operandi tin e preocupacion di PDR, den sentido cu nan ta kere cu e ta mas bien pa subraya e puntonan di e desaroyador y den su concepto, en todo caso, no ta loke e habitantenan a pidi. Pues, lo ta bon pa bin un otro rapport”, lider di PDR a remarca.
Como un ehemplo reciente, mr. Bikker a trece dilanti locual a sosode den e Municipio di Maastricht na Hulanda, unda cu apenas algun luna pasa un proyecto di mulina di biento a worde para, despues cu e municipio mes a pidi pa Universidad di Dinamarca haci un estudio, y a base di esaki cu a resulta cu preocupacionnan pa e salud di e habitantenan.
Parlamentario mr. Andin Bikker a expresa cu lo a luci e fraccion di AVP si nan lo a consulta cu e otro fraccionnan, cu di nan banda por a duna recomendacion, por ehemplo, pa pidi Universidad di Dinamarca pa haci un estudio y no e Comision di MER, cu aparentemente, segun declaracion cu e por a lesa den corant, pa varios luna caba fraccion di AVP tin contacto cune.
“Nos tin nos reservanan pa loke ta trata e rapport cu ta biniendo y tambe e manera con el a worde pasa den Staten, den hopi secrecia y no a consulta cu ningun otro fraccion, loke ta duna di pensa cu kizas esaki ta un manera pa purba convence esnan den e fraccion berde cu ta dudando riba e proyecto aki. En todo caso, nos no ta haya cu e rapport aki ta bay ta determinante, nos kier wak otro rapportnan y tin caba den exterior, cu ta relevante y cu nos ta bay tuma den consideracion tambe”, mr. Andin Bikker a subraya.
El a acentua cu enfasis cu ningun rato e fraccion di AVP a yama e demas fraccionnan pa sinta cu nan y yega na un acuerdo riba e rapport menciona.
El a reitera cu nan a worde yama pa un reunion di comision central cu normalmente ta dura di 3 pa 6 minuut, unda cu nan ta fiha e fecha pa formula preguntanan riba cierto proyectonan di ley.
Parlamentario mr. Bikker a comenta cu e mes tabata tin otro compromiso, pero despues el a worde sorprendi e “standard vergadering” a bin cu un proposicion pa cambia agenda y pone un nobo cu ningun otro fraccion tabata sa di dje, ni esnan independiente, y di eynan a bulldoze na Parlamento, loke no ta e manera di mas elegante cu tin y cu, en todo caso, no ta carga aprobacion di fraccion di PDR.


c: text/html

text:
Willemstad – Gobièrnu di Kòrsou ta sigui e desaroyonan polítiko na Venezuela ku hopi atenshon i riba un base kontinuo. Gobièrnu ta sigui tur informashon manera entre otro kobertura na medionan di komunikashon hopi di aserka. En relashon ku esaki, resientemente e la tuma nota di (supuesto) deklarashonnan i ekspreshonnan di boseronan di gobièrnu Venezolano inkluso ekspreshonnan di Presidente Maduro. Gobièrnu a pidi aklarashon pa medio di su kanalnan diplomátiko.
Gobièrnu ta enfatisá ku tin relashonnan diplomátiko ekselente i firme entre e paisnan di Reino i ku Venezuela. Ademas tin un komunikashon habrí entre e paisnan. Kòrsou ta konsiderá relashon di bon bisiña hopi importante, pero na mes momento ta hasi tur su esfuerso, huntu ku e partnernan di Reino, pa vigilá e soberania di Reino, kual Kòrsou mes ta parti di dje.
For di promé parti di 2014, Gobièrnu a instituí un Taskforce Venezuela ku ta bini huntu regularmente. E taskforce ta konsistí di e departamentunan (semi) gubernamental konserní, ku riba un base pro aktivo ta konsehá Gobièrnu tokante di desaroyonan i puntonan komun entre Kòrsou i Venezuela.
Gobièrnu ta sigui monitoria e situashon na Venezuela i segun ta nesesario i kaminda ta posibel kompartí informashon relevante ku komunidat.
PHOTO: Prime Minister of Curacao Hon. Mr. Ivar Asjes PHOTO/loopcuracao.com

robotstxt: allowed

filter: keep


text:
Gobierno a cera conoci cu Rector nobo di Colegio Arubano
EDUCACION
ORANJESTAD(AAN): Recientemente Prome Minister a haya bishita di e rector nobo di Colegio Arubano, Johannes Timmermans.
Timmermans durante su bishita, a splica e mandatario e tarea cu el a ricibi como rector nobo di Colegio Arubano, principalmente restructuracionnan cu mester worde haci den diferente area.
Despues cu Timmermans a finalisa su estudio y a cuminsa traha, el a sigui diferente curso riba tereno di Recurso Humano, Finanza, Maneho y Cuido di Calidad. E ta bini for di Alfrink College (VWO y HAVO), na Zoetermeer, unda cu e tabata traha como rector tambe.
Den e diferente puestonan cu el a yega di ocupa na schoolnan, el a percura pa drecha e finanza, percura pa acreditacion di cierto estudionan nobo; digitalisacion; inicio di e proyecto uzo di laptop; ampliacion, renobacion y hopi mas.
Esaki ta demostra cu e tin experiencia amplio riba diferente tipo di necesidad di schoolnan. El a bisa cu el a pone como meta pa cumpli cu e tarea cu el a ricibi di su doño di school cu na final lo ta un Colegio Arubano modernisa y cu ta prepara hobennan debidamente pa nan estudio den exterior.


text:
November 17, 2014 / Lokal
... Anthony Godett di Frente Obrero ta kuestioná...
Gobièrnu aktual ta keda sin ahustá
No por a flit den wikènt
Edward Heerenveen:Mester di Venezuela pero no e problemanan venezolano
Nada no a sosodé ku investigashon adishonal: KU TUR PROBABILIDAT KASO ROBO BARA DI ORO LO NO KEDA TRATA Kaso planiá pa djabièrnè awor 21 di novèmber
IMPAKTO A PONE SHOFUR PASA DOR DI WINSHIL
Durante seminario a demostrá efisiensia, aksesibilidat i minimalisashon di gastu:
...Otro siman den Hotèl Renaissance...
© 2013-15 Extra - Notisia di Korsou


text:
The Beatles
The Beatles tabata un banda di rock Ingles, formá na Liverpool aña 1960, anto un di e bandanan mas famoso i aklamá den e historia di musika Pop. For di 1962 e grupo tabata konsisti di John Lennon (guitara, i vokal), Paul McCartney (guitara bas, i vokal), George Harrison (guitara prinsipal i vocal) anto Ringo Starr (drum, i vokal). Ku su raisnan di skiffle i rock and roll di añana 50', e grupo a traha despues riba varios otro genero musikal di Pop pa ballad i rock psychedelic, hopi biaha inkorporando Musiko Klasiko anto otro elementonan den manera inovativo. Nan popularidat enorme ku a kuminsa ku e tempu di "Beetlemania", a transforma ora nan kantikanan a krese den sofistikashon. E grupo a wordu mira komo e enkuerpashon di idealnan progresivo, mirando ku nan influensia a extendi den e revolushonanan social i kultural di añana 60'.


text:
Aruba a haya blackout atrobe
ORANJESTAD(AAN)– Ayera tardi Aruba a drenta den un blackout cu a dura te cu pa 9.30or y mey anochi cu varios bario y distrito a cuminza haya coriente bek, pero cu despues ainda gran parti di nos isla tabata tin coriente. Na redaccion mes pa 10.30 or ainda no tabata tin coriente, y a traha noticianan cu generador pero otro trabaonan tecnico di importancia mester a warda riba energia. Tabata tin un fayo den transformador 3 di WEB cu ta aparatonan grandi cu tin zeta den nan. E transformador a pega candela y empleadonan di WEB mes a paga esaki mientras cu Brandweer no a dura mucho pa yega pa duna yudanza.
Tecniconan di WEB a traha duro pa lanta e planta y pa 8 or e turbina di gas a bay den operacion y cuminza duna coriente na Elmar cu a pasa esaki pa substationnan..
Asina a cuminza duna barionan den Noord coriente prome y despues poco poco a pasa pa otro barionan ora cu a lanta generador 5. Pa ayera anochi 9.30 or varios distrito tabata tin barionan cu a haya coriente.


text:
November 17, 2012 / Lokal
Informadó Camelia a entregá su relato na gobernador interino
Lilo Sulvaran, ruman di e parlamentario, den deklarashon na EXTRA....
...Betòn ya a kuminsá ta kai...
JUDIENNE A PAPIA BERDAT I MIRA SU KASTIGU BAHA
...Gerrit Schotte di MFK ke sa... TIN SURPLUS 40 MION DI BELASTING? ...e ta mas di loke nan a presupuestá...
...Kiko ta e motibu no ta konosí...
Krachi importante, doña Elsa Martijn, ku doló na kurason AROGANSIA A KIBRA I MATA DEMOCRAAT “Lidernan no tabata duna atenshon n’e pilarnan mas”
No tin lider polítiko, ni presidente, ni bosero
© 2013-15 Extra - Notisia di Korsou


text:
Kico Abo Ta Pensa di Bijbel?
Bijbel ta ...
un buki di sabiduria di hende?
un buki di mito y leyenda?
e Palabra di Dios?
LOKE BIJBEL TA BISA
“Henter e Scritura ta inspira di Dios.”—2 Timoteo 3:16, Tradukshon di Mundu Nobo.
LOKE ESAKI POR NIFICA PA NOS
Nos por haya contesta satisfactorio pa preguntanan importante di bida.—Proverbionan 2:1-5.
Nos por haya guia confiabel pa nos bida di tur dia.—Salmo 119:105.
Nos por haya berdadero speransa pa futuro.—Romanonan 15:4.
DI BERDAD NOS POR KERE LOKE BIJBEL TA BISA?
Si, tin por lo menos tres motibo:
Su harmonia ta impresionante. Mas o menos 40 hende a skirbi Bijbel durante un periodo di 1.600 aña. Mayoria di nan nunca a conoce otro. Pero toch, tur e ideanan den e buki ta na harmonia cu otro y tin un solo tema principal.
Su escritornan ta honesto. Historiadornan di mundo hopi biaha no ta menciona e derotanan di nan pueblo. En cambio, escritornan di Bijbel si tabata honesto tocante e fayonan cu tanto nan mes como nan nacion a comete.—2 Cronicanan 36:15, 16; Salmo 51:1-4.
Su profecianan semper ta cumpli. Bijbel a profetisa tocante destruccion di e stad Babilonia di antiguedad un 200 aña di antemano. (Isaias 13:17-22) Bijbel no a bisa solamente con Babilonia lo a cay, sino hasta a menciona nomber di esun cu lo a conkist’e!—Isaias 45:1-3.
Hopi otro profecia di Bijbel tambe a cumpli te den e detaye di mas chikito. Esey no ta exactamente loke bo ta spera di e Palabra di Dios?—2 Pedro 1:21.
ALGO PA PENSA ARIBA
Con e Palabra di Dios por mehora bo bida?
Bijbel ta contesta e pregunta ey na ISAIAS 48:17, 18 y 2 TIMOTEO 3:16, 17.


text:
Joy Olivar ta e prome ganado di e campaña riba Facebook di Digicel
December 3rd 2013 - Joy Olivar ta e prome ganado di e campaña riba Facebook di Digicel
Compartistoria di bo ser keri y gana
Joy Olivar ta e prome ganado di e campaña riba Facebook di Digicel
ORANJESTAD,Aruba – 3 di December 2013: Desde cu Digicel a lansa su campaña ‘Brightensomeone’s Christmas’, cu un varios forma pa gana diferente premio, e clientenana cuminsa participa pa asina por bira un di e feliz ganadonan. Un di e actividadnan ta cu Digicel a pidi su clientenan pa nomina un ser keri riba ered social Facebook, cu segun nan, merece un ‘Bright Christmas’. Na momento cuun persona nomina un ser keri, e nominacion mester contene e detayenan, pakicoe persona en cuestion merece algo extra. Digicel a compila un lista di regalo special, cu por duna e persona aki.E persona cu post e nominacion y haya mas hopi ‘likes’, ta gana y e ganado porpasa scoge un di e premionan cu Digicel tin pa ofrece.
Dia 2 di december, Digicel a tuma contacto cu nan prome ganado di e campaña‘Brighten someone’s Christmas’ riba Facebook, unda cu Joy Olivar a nomina su estimado casa, Ronald Olivar y su storia tabata selecciona como e ganado.
Digicel ta encurasha tur su fiel clientenan pa sigui nomina nan ser kericu merece un ‘Bright Christmas’ riba nan pagina di Facebook y pone nan storiapakico nan mester ta e ganado, ya cu e nominacion mester contene e motibo,dicon e persona en cuestion merece algo extra. E promocion aki a inicia dialuna 25 di november 2013 y ta termina dia 16 di december 2013. Tur siman, e tresnominadonan cu tin mas ‘likes’ ta gana. Ya Digicel a saca e prome ganado, awota keda falta 2 ganado mas, cu Digicel lo saca dialuna 9 y 16 di decemberproximo. No lubida si, cu cada cliente por gana un biaha so, pues percura pa boscoge e ser keri cu mas merece e algo extra, cuDigicel lo dun’e.


text:
January 5, 2015 / Lokal
HOMBER A HINKA SU KASA MATA
...Errold Bishop presidente SEU: Trahadónan keda alerta ...
Promé ku apertura IPKO 2015 djamars
Segun Premier Asjes den diskurso nashonal...
LEEFLANG OUSENTE NA IPKO
...A hòrta bestianan djasabra mardugá i djadumingu mainta mes a bai abatuar...
....Segun Asjes, komunidat mester koperá mas pa kombatí kriminalidat....
...Fin di mart Fundashon Alton Paas lo kuminsá...
LEI MEDIO AMBIENTE KLA PA BAI PARLAMENTO E LUNA AKI
Segun Gerrit Schotte:
© 2013-15 Extra - Notisia di Korsou


text:
Testigunan di yehova
Testigunan di Yehova ta un denominashon kristian ku ta duna hopi énfasis na predikashon di kas pa kas.
Nan ta kere ku nos ta biba den e 'tempu di fin' ku Beibel ta papia di dje. Segun Testigunan, despues di Armagedon, un grupo di 144.000 hende lo bai shelu i goberná ku Hesus riba hende obediente ku lo keda biba pa semper na tera, i henter e planeta lo bira un paraiso.
Testigunan di Yehova ta organisá den kongregashon. Nan no tin un klero. Esnan ku ta dirigí e kongregashonnan ta hasié riba base boluntario i no ta risibí ningun tipo di pago.


text:
Nos a bay reunion di IPKO pa atende asuntonan di pais Aruba
Parlamentario Marlon Sneek
ORANJESTAD (AAN): Parlamentario sr Marlon Sneek ta mustra cu partido MEP a perde dos eleccion tras di otro den forma contundente ora cu pueblo di Aruba a castiga politiconan di e partido aki, cu a pensa riba nan mes, riba nan famia y amigonan, lubidando di traha pa progreso y bienestar di nan pueblo.
Sinembargo un partido MEP ainda no por compronde e mensahe cu pueblo a duna nan den ultimo dos eleccion ya cu ainda lider di MEP ta pensa riba su mes y su famia y amigonan, otronan ta sigui papia riba asuntonan di MEP y no di pueblo, loke a bolbe resalta siman cu a pasa cu e reunionnan di IPKO,.
“Pa varios luna caba preparacionnan a bin ta tumando pa e reunionnan di IPKO, caminda no solamente aki na Aruba, pero tambe na Corsou y Sint Maarten, tur hende a traha riba asuntonan di interes nacional pa tur e paisnan aki.
E puntonan cu a ser fiha pa trata den e reunionnan aki hunto cu miembronan di Parlamento di Hulanda, tur ta asuntonan di interes nacional di e tres islanan den Caribe, asuntonan cu ta regarda Aruba su autonomia, derecho general di nos pais.
Ningun momento reunionnan di IPKO ta bay trata asunto di partido AVP of di cualkier otro partido politico, ya cu tur hende sinta den e reunionnan aki, ta representantenan di pueblo y no representantenan di partidonan politico.
Bou di ningun circunstancia un di e miembronan aki por trece puntonan dilanti cu ta regarda asuntonan di politico partidista y pa e motibo aki ta un sorpresa grandi, scucha algun declaracion cu Evelyne, lider di MEP y su coleganan ta haci na prensa.
Argumento- y declaracionnan sin sentido, entre otro bisando cu miembronan di fraccion di AVP no a defende Prome Minister Mike Eman durante di e reunionnan aki y ora cu a atende cu e asunto di ‘geschillenregeling.”
Aki tur hende por ripara cu lider di MEP no ta trece ningun cambio di vision den su partido of su pensamento politico ya c’un biaha mas Evelyne ta kere cu den un reunion asina importante manera IPKO, tin cu bay atende asuntonan politico, mientras cu e reunionnan aki ta pa atende asuntonan di interes nacional pa nos pueblo.
Den un reunion di e nivel aki, ta asuntonan di interes nacional pa nos pais, pa nos pueblo, ta worde atendi y aki pueblo por bolbe mira con MEP y su lider ta sigui pensa den porvenir politico, porvenir di partido y porvenir di famia y amigonan y apesar cu pueblo a duna MEP mensahenan serio y concreto, ta parce cu e MEP di Evelyne no a compronde e mensahe cu pueblo di Aruba a duna e partido den eleccion di September di 2013.


text: Koninklijke Marechausse i Duana Hulanda Karibense a tene un akshon di mantenshon konhunto na Bonaire International Airport. E akshon aki di e dos partnernan di mantenshon mas grandi na aeropuerto ta un intensifikashon di e kolaborashon estrecho ku tin kaba entre Duana Hulanda Karibense i Koninklijk Marechaussee.E akshon di mantenshon a tuma lugá entre 7 or di mainta i 11 or di anochi na aeropuerto i den besindario di e aeropuerto. Meta di e akshon ta: reforsá prosesonan di aeropuerto i garantisá e seguridat i integridat di e aeropuerto.Riba e promé dia di e akshon aki, Koninklijke Marechausse i Duana Hulanda Karibense a ehekutá kòntròlnan tantu den e prosesonan di persona komo di artíkulonan. Ku esei a wak e seguridat di aviashon sivil, bou di kua e kontròl di entrada i e uzo di tarhetanan di entrada di Bonaire International Airport, e vigilansia di frontera kaminda e enfoke tabata riba dokumentonan di personanan ku ta drenta òf sali e isla. Tambe a kontrolá e importashon, tránsito i eksportashon di artíkulonan (ekipahe/karga).Mas o ménos 100 trahadó di Koninklijke Marechausse i Duana Hulanda Karibense a ehekutá e akshon aki. Aparte di algun insidente, un pasahero fèrfelu i mas despues un pasahero ku tabata huma riba pista, no a hasi ningun detenshon i no a topa ku droga òf armanan. E akshon a generá hopi informashon ku kua Koninklijke Marechausse i Duana Hulanda Karibense por sigui traha kuné. E akshon aki a mustra ku e kolaborashon entre Koninklijke Marechausse i Duana Hulanda Karibense tin un balor agregá. P’esei e akshon aki sigur lo tin un kontinuashon.


text:
Kiko Bo Ta Pensa di Futuro?
Nos mundu lo . . .
keda meskos?
bira pió?
bira mihó?
LOKE BEIBEL TA BISA
“Dios lo . . . seka tur lágrima for di nan wowo, i lo no tin morto mas; ni tristesa ni sklamashon ni doló lo no tin mas. E kosnan ku tabata pasa ántes no t’ei mas.”—Revelashon 21:3, 4, Tradukshon di Mundu Nobo.
KIKO ESAKI POR NIFIKÁ PA NOS?
Trabou agradabel i ku ta duna satisfakshon.
Lo no tin ningun tipo di malesa ni sufrimentu mas.—Isaías 25:8; 33:24.
Nos lo biba pa semper den felisidat huntu ku nos famia i amigunan.
DI BÈRDAT NOS POR KERE LOKE BEIBEL TA BISA?
Sí, i nos tin por lo ménos dos motibu pa esei:
Dios tin poder pa kumpli ku e promesa ei. Ta Yehova Dios so Beibel ta yama “e Todopoderoso,” pasobra e tin poder sin límite. (Revelashon 15:3) Pues, e tin tur poder pa kumpli ku su promesa pa kambia mundu i hasié un mihó lugá di biba. Manera Beibel ta bisa: “Pa Dios tur kos ta posibel.”—Mateo 19:26.
Dios tin e deseo di kumpli ku su promesa. Por ehèmpel, Yehova ta “anhelá” pa lanta hende for di morto.—Yòb 14:14, 15, Beibel Santu.
Beibel ta bisa tambe ku e Yu di Dios, Hesus, a kura hende enfermo. Pakiko el a kura hende? Pasobra e tabata ke hasi esei. (Marko 1:
Pues, nos por tin sigur ku tantu Yehova komo Hesus ke yuda nos pa nos por tin un futuro felis.
ALGU PA PENSA ARIBA
Kon Dios lo kambia nos mundu i hasié un mihó lugá di biba?
Beibel ta kontestá e pregunta ei na MATEO 6: 9, 10 i DANIEL 2: 44.


text:
Royal Dutch Shell
Royal Dutch Shell , komunmente konosi komo Shell, ta un kompania di zeta i gas global. Su kantor prinsipal ta keda na Den Haag, Hulanda anto su ofisina registra ta keda na e Sentro di Shell na London, Inglatera. E ta e kompania di energia di mas grandi na mundu anto e di dos kompania mas grandi na mundu midí dor di su ganasginan anto e ta un di e "supermayornan" di gas i zeta.
E tin operashonan na mas ku 90 pais, anto ta produsi 3.1 míon bari di zeta of ekivalente pa dia anto e tin 44.000 stashon di servisio ront mundu. Shell Oil Company, su subsidiario na Estadonan Uni di Merka, ta un di su negoshinan mas grandi. Su lista primario ta riba e enkambio di stòk di London anto e ta un konstituto di e indeks 100 di FTSE. E ta listá segundariamente riba e Euronext Amsterdam anto e New York Stock Exchange.


text:
Biologia molekular
Biologia molekular ta e siencia di biologia riba nivel molekular ku ta investigá por ehèmpel e material hereditario ku kada un organismo bibu tin (ta optené).
E molekül ku nos ta papia di dje ta lokual nos ta yama ADN. ADN òf DNA su abreviatura ta para pa e molekül yama na paiamentu "ásido desoksiribonukleiko," ingles “desoxyribonucleicacid” o na hulandes “desoxyribonucleinezuur”. E DNA aki ta poseé tur informashon I karakterístika di un organismo bibu manera hende, bestia i mata o mikroorganismo manera bakteria, vírus, beskein i yis. DNA ta wòrdu lokalisá den e sel di kada organismo I ta úniko pa kada organismo. DNA tin tur informashon pa ku bo karakterístikanan manera bo grupo di sanger I kolo di wowo. Kada organismo tin su informashon den forma di kode riba e DNA. E sekuensia di DNA ta forma un alfabèt kaminda kada pida ta forma grupo/kode ku nos ta yama geno den e DNA. Kada geno ta poseé informashon hereditario.
Serka sierto tipo di mikroorganismo manera vírus bo ta haya RNA en bes di DNA. RNA tin otro molekül ku e DNA. E RNA ta para pa na ingles e molekül “ribonucleicacid” i na hulandes “ribonuleinezuur”.


text:
Willemstad – Fundashon pa Planifikashon di Idioma, huntu ku Fundashon Biblioteka Públiko Kòrsou i ku kooperashon di Fundashon Kas di Kultura ta organisá djaluna 17 di desèmber 2007 un aktividat titulá Ochentista Literario den Foko.
Ta remarkabel kuantu persona ku ta aktivo riba tereno di arte, literatura i teatro a kumpli 80 aña e aña akí: e asina yamá ochentistanan literario di Kòrsou! Fuera ku nan a nase e mes aña, esta na 1927, nan tin hopi mas en komun. Aki no ta trata solamente di Elis Juliana (ku ya tabata den publisidat anteriormente), sino tambe di Rina Penso, Eddie Pieters Heyliger, Bunchi Römer i Ruth Zefrin. Aileen Looman ta bai tene un kòmbersashon ku algun di e personahenan akí ku – den interkambio ku públiko – lo konta tokante nan bida, nan karera i nan eksperensia di hopi aña di aporte balioso na desaroyo di idioma i literatura.
Promé ku e kòmbersashon, ku lo tuma lugá den ouditorio di biblioteka públiko, lo pasa un dokumental – na memoria di eskritor Boeli van Leeuwen, kombiná ku lektura ekspresivo for di su obra, na enkargo di Jeroen Heuvel. Mésora su tras ta sigui e dokumental Su solo ta grandi tokante bida i obra di Elis Juliana. Despues di pousa ta pasa un entrevista grabá ku Ruth Zefrin, siguí pa e kòmbersashon ku e otro ochentistanan. Na final di e programa tur presente lo risibí un bríndis, kortesia di Skaloko, kaminda por sigui kòmbersá den un dushi ambiente di Pasku.
Rina Penso, aktris i traduktor
Rina Penso a nase na Kòrsou dia 27 di òktober 1927. Durante 45 aña Rina Penso tabata aktris den vários obra teatral lokal i internashonal, manera Laiza porko sushi (Pygmalion), Gai bieu ta traha sòpi stèrki, Porta Será (Huis Clos di Sartre), Kontami pa mi sa, Kèlki na boka, De Meiden, Nos dianan pèrdí, Kaster pushi etc. Rina tabata kofundadó di Thalia (1967), grupo di teatro konosí ku te ainda ta aktivo. Rina a aktua tambe den diferente pelíkula, entre otro Boka Sanantonio (Pacheco Domacassé), Almacita di Desolato i Ava i Gabriel (Felix de Rooy). Fuera di esakinan Rina tabata miembro di e kor Vivienne Frans & Company (1986-2001). Pa su prestashonnan Rina a risibí diferente premio i kondekoreshon, entre otro premio Colá Debrot (1982). Rina a skibi i duna su aporte na tradukshon di vários teksto (teatral) na papiamentu.
Eddie Pieters Heyliger, traduktor, eskritor i produktor
Eddie Pieters Heyliger a nase na Saba dia 22 di ougùstùs 1927. For di skol básiko Eddie a desaroyá un amor enorme pa buki i esaki tabata fundeshi pa su karera komo eskritor, traduktor, direktor di teatro i produktor di programa kultural na radio. Na 1955 Eddie a debutá komo outor i direktor di e obra teatral Balotage i na 1957 el a presentá su promé tradukshon di un obra di Molière L’Ecôle de Femme. Eddie a bira partikularmente famoso pa su programa di radio Echa Palabra, ku el a presentá durante mas ku 40 aña na Radio Caribe. Eddie ta kere firmemente ku mester duna literatura popular un lugá den nos komunidat i ku mester hasi hopi mas na promoshon di buki, organisá feria di buki i publiká mas, tantu obra original, komo obra tradusí.
Bunchi Römer, aktivista kultural i traduktor
Brunehilda (Bunchi) Römer-Henriquez a nase na Kòrsou dia 6 di febrüari 1927. Despues di Mulo-A na 1944, Bunchi a keda empleá na vários instansia di gobièrnu. Na 1973 Bunchi tabata den e promé grupo ku a risibí diploma di L.O. Papiamentu. Despues di esaki Bunchi a traha komo dosente di papiamentu na Nilda Pinto huishoudschool i na Avond-MTS. Banda di esakinan Bunchi tabata mashá aktivo riba tereno di teatro, komo traduktor i den vários otro funshon. Asina Bunchi a forma parti di e obranan teatral Ami dòkter lubidá, Shon Pichiri, Truffaldino, Sombré di Kabana, Rosa Tatuá, Laiza Porko Sushi, Juancho Picaflor, Golgotha, Rebeldia, Porta Será i hopi mas. Inkontabel ta e kantidat di aktividat ku Bunchi a desplegá komo miembro di diferente organisashon, manera kor Orfeon Crescendo, Konseho Kultural Kòrsou, Thalia, Fundashon Kristòf, Fundashon Pierre Lauffer, Stichting Koningin Beatrix Kinderboekenfonds etc. Komo outor i traduktor Bunchi a aportá na vários publikashon i tradukshon, manera Encyclopedie van de Nederlandse Antillen (1969), Cultureel Mozaïek van de Nederlandse Antillen (1977) i Homenahe na Raúl Römer (1989) i E Kas patras di Anne Frank.
Ruth Zefrin, dosente, inspektor, eskritor, desaroyadó di método
Ruth Zefrin a nase na Kòrsou dia 18 di sèptèmber 1927. Di 1944 te 1954 Ruth tabata meastro di skol, seguidamente direktor di skol (te 1972) i inspektor di enseñansa (te 1988). For di ei te awe Ruth a dediká su mes na desaroyo di método di lesamentu i di skibimentu di buki di lesa pa mucha. Asina Ruth a desaroyá entre otro e método pa siña lesa Lesa bon (1987) i yuda desaroyá e método pa siña hulandes Zonnig Nederlands (1960-1967, 1994), e método Papiamentu nos idioma (1987) i Trampolin 1 i 2 (2003). Resientemente Zefrin su buki di mucha ya klásiko Kumbai a keda reeditá pa FPI (2006). Ruth a skibi diferente teksto pa obra teatral-musikal i a risibí vários premio i kondekorashon. Meskos ku e otro ochentistanan Ruth Zefrin a forma parti di e elenko di grupo di teatro Thalia.
Públiko en general por bin mira i skucha tur e ochentistanan akí djaluna 17 di desèmber próksimo den ouditorio di biblioteka públiko di 6 or di atardi te 9 or di anochi.
Ini Statia (Fundashon pa Planifikashon di Idioma)
Lianne Leonora (Fundashon Biblioteka Públiko Kòrsou)
KOMUNIKADO DI PRENSA
14 di desèmber 2007


text:
“Poco poco transformacion di nos centro di ciudad ta hayando su forma”
ORANJESTAD(AAN): Minister di Infrastructura y Estranheria Benny Sevinger tabata presente den oranan masha tempran di diabierna mainta pa hunto cu Prome Minister Eman inspecciona e trabounan andando na e edificio anexo na Bestuurskantoor. E trabounan a yega na un punto importante; bashamento di e vloer cu a tuma lugar den marduga.
Minister Sevinger “Nos ta hopi contento cu awe nos a yega na un punto esencial di e proyecto specifico aki na Bestuurskantoor. E flur a wordo basha despues cu e fundeshi a wordo poni. Awor nos ta mira e heronan pa e columnanan y e murayanan cu tambe mester wordo basha ainda y cu mester wordo bon midi”.
Sevinger a splica cu tur cos mester pas den otro, mescos cu ora ta traha un puzzel cu tur pida mester pas den otro pa e ta completo. “Pero e parti mas importante ta loke ta sosodiendo awor aki nan”
Minister Sevinger a aplaudi e trabou haci door di Albo NV, e ingeniero y trahadonan cu a percura pa e trabou ta canando asina bon. “Nan ta traha masha bon organisa y cu un bon planificacion. E tereno di construccion ta limpi ora nan bay cas atardi y mainta cada ken sa e trabou cu e mester haci e dia ey. Esaki ta keda refleha den progreso di e proyecto”.
E edificio cu a wordo diseña dor di arquitectonan Ponson y Hoevertsz ta den e forma di un cocolishi cu ta bay ariba, cu ta un entidad simbolico di e bario di Rancho. Un edificio moderno anexo na e edificio historico di Bestuurskantoor cu poco poco ta wordo renoba.
E parti paden ya a wordo restaura hopi caba y e aña aki ainda ta spera cu esaki ta keda cla. Sevinger: “Despues di caba cu e edificio nobo ta bay over na renobacion completo di e edificio bieu cu lo tey pa hopi aña mas pa futuro generacionnan.
Te dia di awe nos no por caba di compronde con gobernantenan a hinca den nan cabes pa bende e edificio aki. Ta mescos cu si pidi Obama pa bende Cas Blanco. Ta increibel cu un patrimonio di pueblo casi a wordo bendi dor di politiconan pa simplemente haci di dje un otro hotel mas.
Danki Dios cu esaki no a sosode y awe nos ta aki trahando un edificio nobo di cua nos pueblo por ta orguyoso di dje hunto cu e Plaza cu ta bay bin pariba di dje. FCCA a keda cla cu e compra di edificio di Tivoli cu ta bay bira un garashi grandi di parkeo y asina poco poco transformacion di nos centro di ciudad ta hayando su forma”.


text:
March 1, 2013 / Lokal
...Danki Dios no tabatin hende tras di e muraya...
Fecha di sita pa bai dilanti wes tur bruá
FRITSMA (PVV): GOBIERNU TA LAGA HELMIN WIELS DRENTA ULANDA?
Di akuerdo ku Minister José Jardim....
KORTE DI APELASHON TA KONFIRMA 10 AÑA PA SANMARTEÑO KU A VIOLA SU YU MUHE
Kontroversia penshun di behes a kue otro rumbo
...Si no aktua pa ougùstùs awor e fondo AOV ta basha den otro... MINISTER V/D HORST TAMBE KE PAPIA RIBA KONSEKUENSIANAN LEI AOV ...tin 4000 ámtenar den e total di 54000 trahadó...
Nan ta brinda servisio di emergensia i kran...
. . inspi rá pa ‘kesio’ un dulsura krioyo...
© 2013-15 Extra - Notisia di Korsou


text:
Lesa ku Bo Yunan
Mayornan, usa e historianan akí pa siña boso yunan lèsnan balioso di Beibel.
Introdukshon
E palabranan di Deutronomio por ta un guia pa bo segun ku bo ta lanta bo yunan.
Un Sekreto Ku Nos Ta Kontentu di Sa
Beibel ta papia di un sekreto spesial ku yama “e sekreto sagrado.” Abo ke sa kiko e ta?
Rebeka Kier A Hasi Yehova Kontentu
Kiko nos tin ku hasi pa nos ta manera Rebeka? Lesa e historia akí pa bo haña sa mas di Rebeka.
Rahab A Kere den Yehova
Haña sa kon Rahab i su famia a skapa ora Yériko a wòrdu destruí.
Un Yu Ku A Hasi Su Tata i Yehova Kontentu
Ki promesa e yu di Yefta a kumpli kuné? Kon nos por ta manera e?
Samuel A Sigui Hasi Kos Ku Yehova Gusta
Kon abo por sigui hasi kos ku Yehova gusta meskos ku Samuel asta si otro hende hasi malu?
David No Tabatin Miedu
Lesa e historia interesante akí di Beibel pa bo haña sa ta kon bin David tabatin asina tantu kurashi.
Bo Sa Sinti Miedu Ora Bo Ta Bo So?
Kiko Yehova a bisa Elías ora el a sintié su so? Kiko bo por siña for di loke a pasa ku Elías?
Yosías Tabatin Bon Amigu
Beibel ta bisa nos ku tabata hopi difísil mes pa Yosías hasi loke Dios ta bisa. Haña sa kon su amigunan a yud’é.
Yeremías No A Stòp di Papia di Yehova
Dikon Yeremías a sigui papia di Dios maske hende tabata harié i rabia kuné?
Hesus Semper A Obedesé
No ta tur ora ta fásil pa bo obedesé bo mayornan. Ban wak kon e ehèmpel di Hesus por yuda bo.
Nan A Skirbi Tokante Hesus
Siña di e ocho skirbidónan ku a biba den e mesun tempu ku Hesus i a skirbi tokante su bida.
Pablo Su Subrino Tabatin Kurashi
E mucha hòmber akí a skapa bida di su tio. Kiko el a hasi?
Timoteo Tabata Ke Yuda Hende
Kon abo tambe por tin un bida felis i emoshonante, meskos ku Timoteo?
Un Reino Ku Ta Bai Manda Riba Henter Mundu
Kon kos lo ta ora Hesus ta manda riba mundu? Abo lo tin gana di biba e tempu ei?


text:
December 5, 2013 / Lokal
Nan ta konsiderá e klima di trabou mas mihó
TA REINA TRANKILIDAT BEK NA METEO
Nan tin 5 siman kaba pendiente pèrmit ekonómiko
TURISTANAN NA CNSJF A GASTA PROMEDIO $329 PA DIA
Giovanni Decaster ta duna di konosé: INTERES DI SHOFURNAN DI BUS NO POR KEDA PERHUDIKA DOR DI PABLO ZIMMERMAN Trabou di komishon di bùs Chikí i mediano a stanka
Armin Konket (PAR) ta kuestioná Premier....
...despues di opheshon di abogado Vaders...
...fiskal van Loghten a pidi... 22 AÑA PRISON PA ASESINATO DI ALI KANI DEN BARBERIA ...a yena e víktima ku 16 bala...
Mayoristanan for di Merka i Canada presente na Kòrsou pa....
...despues di malkontentu di trahadónan a tuma akshon mesora...
Segun Carlos Monk…
© 2013-15 Extra - Notisia di Korsou


text:
Budismo
Búdismo (Pali/Sanskrit: बौद्ध धर्म Buddha Dharma) ta un religión i filosofia enkompasando e variedat di tradishonnan, kerementunan i práktikonan di e siñamentunan di Siddhartha Gautama, komunmente konosí komo Buddha (Pāli/Sanskrit "esun lantá"). E buda a biba i duna lès den e parti nort-ost di e subkontinente di India pa un periodo entre e siglonan 6 i BCE. E ta konosi entre budistanan manera un siñadó spiritual lantá, ku a kompartí su ideanan pa yuda hende komun pa kaba ku sufrimentu (of dukkha), yega na e estado di nirvana, i asina skapa loke ta wòrdu mirá komo un siklo di sufrimentu por medio di un nansementu di nobo.


text:
Playa Linda ta sigui inverti den su propiedad iconico
Cortando cinta pa nan piscina nobo
ORANJESTAD (AAN): Playa Linda Beach Resort ta marcando su mas di 30 aña como un pilar di e industria turistico di e isla door di cambia cos un poco door di inversion continuo. Pa conmemora e ronda mas recien di renovacionnan, Gerente General Steven Marra, Director di Operations Peter van Grinsven, HR Manager Sulaika Kelly y Executive Housekeeper Ingrid Todd, hunto cu Co-op Board Members Michael Nowicki y Gary Hofstetter, a corta e cinta di e piscina nobis nobis – finalisacion di e prome proyecto den un lista di mehoracionnan cu lo transforma e resort durante e aña nos dilanti.
“Nos ta sigui cu nos compromiso na nos huespednan, propietarionan di timeshare y empleadonan, como tambe na e isla dushi di Aruba, nos cas, p’asina sigura cu Playa Linda sigui como un top resort di timeshare. Nos kier sigui representa lo miho cu e isla tin pa ofrece den tanto acomodacion upscale como tambe hospitalidad Arubiano, y haciendo esaki, nos ta satisfecho di usa contratista local y yuda tene nos placa di inversion ta drei den nos economia local.” Gerente General Steven Marra a comenta.
E resort ta facilmente reconocible, su diseño di trapi piramidal ta forma parti di e isla su paisahe pa decanan y tin e distincion di ta un di e mihor opcionnan pa timeshare na Aruba. Varios renovacion grandi a tuma lugar desde cu e resort a habri su portanan pa prome biaha na 1983, sinembargo e cambionan recien ta representa un inversion adicional den areanan publico na Playa Linda. E piscina nobo ta un parti unicamente di fase I, unda trabounan pa fase ta cuminsa na comienso di otro aña riba e piscina principal como tambe den e lobby y entrada principal di e magno resort na Palm Beach. Plannan ta inclui tambe pool deck expandi cu klinker ilumina cu LED, rampa di acceso pa esnan cu deshabilidad, baño nobo y un fontein pa mucha como atraccion.
E celebracion recien a tuma lugar banda di e piscina, dilanti di un pintoresco bista natural flankea pa ambos edificio cu panchi oranje di e resort y paisahe di lama y bahada di solo espectacular. Huespednan a brinda pa e exito di e finalisacion di e piscina nobo como un capitulo mas den e historia di e resort Arubiano exitoso aki.


text:
Festehando 93 aña un homenahe altamente mereci pa un personahe altamente aprecia
Hubert ‘Lio’ Booi
ORANJESTAD (AAN): Hubert “Lio” Booi, e cabayero amabel, elegante, yen di zjeito, cu semper tin un cantica pa canta pa bo, un poema pa recita pa bo, un pintura pa regala bo, ta cumpli 93 aña diaranson awor, dia 25 di juli 2012.
Pueblo Arubano ta haya e oportunidad pa celebra e fecha memorabel aki hunto cu Lio durante un manisfestacion cultural dilanti Lio su cas.
Lio Booi ta un persona multifacetico cu, banda di su carera profesional, tabata sumamente activo tambe riba tereno social y cultural.
Lio a nace na Boneiro dia 25 di juli 1919 y for di 1937 e ta biba na Aruba.
Hubert Booi como profesional na Aruba: For di dia cu el a pone pia riba suela di Aruba, el a demostra su aprecio pa e isla aki cu su hendenan y su cultura.
El a cuminsa su carera profesional como hoben di 18 aña na “Hollansche Bank Unie” den departamento di contabilidad caminda el a sigui desaroya te bira procuratiehouder. Na e banco aki el a traha 23 aña. Su carera a sigui despues den diferente departamento di gobierno como empleado publico, pa ta exacto na WEB, Toeristenbureau, Arubaanse Voorlichtingsdienst, Departamento di Cultura y Educacion y finalmente na Instituto di Cultura. For di 1980 Lio ta gosa di un pensioen mereci.
Desaroyo di Lio su talento artistico: Su carera profesional no a stroba Lio di sigui desaroya su talentonan artistico y di duna prueba di esey. Al contrario, durante su trabao na Departamento di Cultura y Educacion y na Instituto di Cultura el a pone un base pa promocion di cultura Arubiano y di idioma Papiamento.
Lio a profila su mes como autor y poeta, como actor, como orador y declamado y hasta como actor y pintor. El a duna diferente curso di pintamento y como promotor di Papiamento el a duna curso di Papiamento tambe.
Specialmente su produccion literario a hala atencion. El a skirbi obra di diferente genero: obra teatral, letra di cantica, ensayo, storia cortico, poesia. Ademas e tin diferente traduccion literario riba su nomber, tanto di storia, teatro, cantica, como di radio novela.
Hopi di su canticanan a bira clasico aki na Aruba. ‘Urjunchi”, “Chanita”, “Fiesta den cura”. Ken no sa canta nan?
Publicacion di Lio: Algun publicacion literario di Lio Booi ta:
“Golgotha”, un drama religioso cu a sali den “Antilliaanse Cahiers” na 1967,
“Muchila”, un antologia di diferente obra di Lio, publica na 1969,
“E Flamingo di Aruba”, un antologia grandi di e obra total di Lio, publica pa Editorial Charuba na 2006.
Y ken no ta corda cu nostalgia e exito grandi di su obranan musical “E perla di Caribe’ di 1955 y “Amor di Kibayma” di 1969?
Tin diferente obra mas di Lio cu a bira inmortal.
E di tres couplet di nos himno “Aruba dushi tera” ta su inspiracion: “Grandesa di bo pueblo ta su gran cordialidad. Cu Dios por guia y conserva su amor pa libertad.”
Y poco hende sa, cu e letra di e himno di Boneiro tambe a sali di e pen di Lio.
E storia cortico “Un pal’i kwihi ta conta su storia” ta, segun Dr. Henry Habibe den su articulo “Pabien na e Flamingo di Aruba” skirbi na ocacion di Lio su 90 aña,”un kuenta ku ta buta ku Hubert Booi ta riba e mesun nivel literario ku otro famoso kuentistanan di Papiamento manera Pierre Lauffer, Elis Juliana y Luis Daal.”
Lio aprecia y reconoci: Pa su trabao profesional, social y artistico Lio a ricibi masha hopi condecoracion, premio y reconocemento di un cantidad di diferente instancia cu a y ta reconoce e balor di un hende manera Shon Lio. Ta interesante pa tira un bista den e lista largo aki.
Orden Francisco de Miranda
Officier in de Orde van Oranje-Nassau
Gran Mariscal de Ayacucho
Paul Harris Fellow Award di Aruba Rotary International
Noveno Festival Internacional di teatro dedica na Hubert Booi na 1994
Reconocimento di Cultureel Centrum Aruba (CCA) na 1994
Homenahe y exposicion dedica na Hubert Lio Booi organiza pa Biblioteca Nacional Aruba titula “E Flamingo Arubiano” na 1998
Premio Motito y Rufo Wever ta duna homahe na Hubert Lio Booi
Premio di Papiamento “Cadushi di Cristal” na 1999
Reconocimento door di “Comision Celebracion Dianan Nacional” en conexion cu 25 aña Himno y Bandera y 15 aña Status Aparte na 2001
Ciudadano di Honor di Boneiro na 2000
Union Mutualista Boneireano na 2001
Plaza Hubert O. (Lio) Booi na Instituto di Cultura inaugura. 2003
Aruba Quality Foundation Vision 2005
Invitado como autor na Crusa Lama, festival internacional di Literatura na 2007
Simia di Glas otorga na Lio Booi na Hofi Literario durante un anochi di literatura y musica dedica na Lio Booi (oct.2009)
“Su anochi” Homenahe na Lio Booi na Departamento di Arubiana di BNA. (sept. 2009)
Homenahe na Hubert Lio Booi den Concierto Dominical (july 2009)
Miembro honorario di Fundacion Lanta Papiamento (2010)
Awe Diaranzon Shon Lio ta ricibi un homenahe mas, e biaha aki di henter pueblo di Aruba. Aruba ta gradici Shon Lio inmensamente pa su trabao profesional, social y cultural, y mas ainda pa su personalidad cariñoso y inspirado.
Shon Lio, pueblo di Aruba ta desea bo hopi aña mas, den felis compania di bo famia y bo amigonan. Gosa di e fiesta aki.


text:
December 5, 2014 / Lokal
...relashoná ku akshon di trahadónan... CAP A PONE PERSONAL KAPASITA TRAHA PA ATENDE KU BIAHERONAN ...di akuerdo ku bosero di CAP, Diana Martis...
…durante akshon di CAP...
Premier Asjes relashoná ku akshon na Hato...
Di akuerdo ku Promé Minister Ivar Asjes....
Abogado Scheper: un veredikto inkomprendibel DEBI KU DETENIDONAN NO GUSTA VIOLADO HUES A BAHA KASTIGU Kastigu a baha di 6 aña pa 2 aña
Ministernan Asjes i Palm a desvelá e bòrchi
Dr. Albert Martis (Meteo)
Segun Premier Asjes, tin atenshon pa e problema di desempleo...
© 2013-15 Extra - Notisia di Korsou


text:
TERMINO DI USO
Como usuario, bo mag mira, copia of print e paginanan pa uso propio pero no pa uso commercial. Bao di ningun circumstancia bo no mag modifica, copia, print, proyecta, reproduci of publica cualkier informacion for di e website aki sin permiso di AWE24. Na cualkier momento AWE24 por haci cambio na e website of na e servicionan (y/of) productonan describi den e website aki sin di tin cu notifica esaki anteriormente.
Pa manda sugerencia of critica, email:
Encuanto e seccion Boletin Di Tempo, tur informacion y datos ariba e pagina di clima y tempo ta wordo duna a base informativo. No husa e datos nan aki pa justifica desicionnan cu por resulta den daño material, fisico of cu por pone hende su bida na peliger. simPLUS Solutions no por garantisa cu e datos semper lo ta corecto y up-to-date. Metreologische Dienst Aruba ta e unico servicio cu por haci pronostico oficial tocante e clima y tempo pa pais Aruba. Semper sigui nan instruccionan.
Encuanto e seccion di Dokter y Botica na Warda, tur informacion y datos ta wordo collecta voluntariamente y pa e motibo aki no por garantisa cu e informacion presenta lo ta semper correcto.
Pa cualkier remarka ariba e seccion Boletin Di Tempo of Dokter y Botica na Warda, tuma contacto cu simPLUS Solutions na: .


text:
Post Aruba N.V. a brinda training na empleadonan cu e curso "Moving Up"
Durante e ultimo simannan un grupo di empleado di Post Aruba N.V. a ricibi e curso “Moving Up” cual a wordo duna pa Sr. Mario Vieira di “Service Quality Institute”.
E industria postal ta pasando door di hopi cambionan ultimamente y pa e motibo aki tin e necesidad pa bin cu ideanan nobo y creativo pa por mehora e servicio y introduci servicionan nobo segun e demanda actual y di futuro. Pa por logra esaki mester tuma accion y educa e empleadonan pa como un team por logra e metanan cu Post Aruba N.V. tin su dilanti.
Den e curso “Moving Up” e empleadonan a haya instrumentonan y tips con pa crea meta a base di e concepto “S.M.A.R.T.” y con pa ta mas proactivo y positivo pa asina por logra e metanan. Tambe a enfoca riba e importancia pa bai e “extra mile” pa satisface e clientenan.
Hopi cambio mester tuma lugar na Post Aruba N.V. y esaki sigur ta tuma su tempo. E curso aki ta un di e pasonan pa yega na e cambionan aki, pues e empleadonan mester tin siguridad y confianza den nan mes pa por aplica esaki tambe den nan trabou y a la ves motiva otro coleganan pa sigi crece y yuda trese e cambionan den e compania. Post Aruba N.V. lo zorg pa tur empleado por beneficia di e bon training aki pa nan mesun progreso y progreso di Post Aruba N.V. en general.


text:
Gerente representante di joyas, di marca renombra y luhoso na Aruba tabata tin menos bon intencion cu su mes
Dialuna madruga un yamada general a bay na tur patruya riba caminda pa tira bista na un auto specifico pa un persona hopi conosi den mundo di joyas di luho y marca renombra ya cu e persona aki a bira depressivo y tabata tin menos bon intencion cu su curpa. Pa puro suerte den menos di 6 minuut e patruya di Noord a bin topa cu e vehiculo indica y e persona depressivo na e beach di Arashi mesora a logra domine y a hib'e na warda di polis pa papia cun'e y calm'e. Ademas a solicita e ayudo di slachtofferhulp cu a bini na e warda di polis pa asina papia cun'e.


text:
Oferta Special laba bo auto paden y pafo pa 30 florin so!, C-Jam Carwash patras di Valero Santa Cruz
C-Jam Carwash & Barbershop a habri na su localidad nobo na Santa Cruz patras di e pompstation y na e mesun sitio ey ta ubica tambe Q.C.A. Metals. Ya bo sa awor bo por corta cabey mientras bo auto ta ser laba of bo por laga laba bo auto mientras ta corta cabey of sinta warda den airco. Spaar tempo na C-Jam.
Habri dialuna pa diasabra di 8'or am pa 6'or pm y diadomingo di 8'or am pa 2'or pm.
3 den 1 C-Jam Carwash & Barbershop y Q.C.A. Metal bao un solo dak patras di Valero Santa Cruz
"C-Jam patras di Valero Santa Cruz ta na bo servicio, Hair studio, carwash, tours, transfer"
C-Jam estableci for di 1995 y awor situa patras di Valero Santa Cruz ta ofrece diferente servicio manera e.o. Hair studio , carwash, tours, transfer, y tambe nos ta cumpra oro.
Nos ta habri di dialuna pa diasabra for di 8or en adelante lugar pa parkeer nota problema pasa y comproba pa'bo mes, of pa cualkier pregunta por yama nos na 5920660. C-Jam semper e promer na bo servicio.


text:
July 17, 2012 / Lokal
...situashonnan den NV-nan ta motibu di prekupashon...
WILSOE:MI TA RETA TUR HENDE PA PUBLIKA KARTA
Di akuerdo ku Yudeska Susana.... FRENTE SIVIL A YEGA NA UN FASE DETERMINANTE ...Pueblo mester disidí si e ta sakrifiká òf sigui ku e gobièrnu aki...
FRENTE SIVIL HASIENDO PREPARASHON PA OTRO AKSHON
Tata yòn tabata sa di un embaraso so UN HOBEN (17) A SAKA 2 TINER NA SKOL NA ESTADO Rumor di 3 prokreashon den un tiru no ta kuadra
...Minister Cooper riba kaso UTS/uitzendkrachten...
.....Pueblo a pidi, i.....
SITASHON PRIZON DI TILBURG PREOKUPANTE
...pa studia na Merka:
Segun Onnie Gonet di Frente Sivil.... FRENTE SIVIL A ATVERTI PA E DEBAKELNAN DI ULTIMO TEMPU ...Tin polítiko ku a bende nan alma ku diabel...
© 2013-15 Extra - Notisia di Korsou


text:
Polytheismo
Polytheismo ta e kerementu den multipo diosnan ku ta normalmente huntu den un pantheon di diosnan, huntu ku nan mes mythologianan i ritualnan. Polytheismo tabata e forma typiko di religion durante e Era di Brons anto e Era di Heru, de ku e Era di e axis anto e desaroyo gradual di monotheismo of pantheismo, anto atheismo. E ta bon dokumentá den religionan historiko di Antiguedat Klasiko, espesialmente e polytheismo Griego anto Romano, anto despues di e kahida di polytheismo klasiko den religionan di tribu manera polytheismo Germaniko of esun Slaviko, E ta persistí den e periodo moderno ku tradishonan manera Hinduismo, Shintoismo, religion di folk Chines etc., anto e la wordu resusitá dor di e okurientenan manera Neopaganismo den e west post-Kristian.


text:
Delegacion di Aruba na Hulanda a reuni riba e di dos Conferencia EMA
ORANJESTAD(AAN): Na Den Haag tabata tin un reunion cu Nederlands Centrum voor Handelsbevordering. Aki delegacion di Aruba a reuni riba e tema di e conferencia grandi di Europe Meets America.
Algun di e personanan di Aruba presente na e encuentro aki tabata Prome Minister Mike Eman, Minister di Infrastructura Benny Sevinger y Minister Plenipotenciario Alfonso Boekhoudt, hunto cu algun consehero.
Importante punto di e reunion aki ta e “follow-up” di e EMA 2013, segun a worde splica door di Jan Siemons, Managing Director di NCH.
E organizacion NCH, el a splica, ta trahando pa laga empresanan Hulandes bira conciente di e clima atractivo di inversion na Aruba y otro paisnan den e vecindario ey ta tey.
Pero tambe a presenta algun proposicion concreto pa un di dos conferencia di EMA. E ta kere cu lo tuma nan rond di 6 luna pa haci e trabaonan pa e conferencia aki bira un exito, principalmente mustrando e companianan Europeo cual ta e oportunidadnan, concentrando riba sectornan specifico cu Aruba mester di nan. “Nos como NCH sigur kier apoya Gobierno di Aruba den su plannan,” el a enfatisa.
E organizacion NCH, el a splica, ta existi pa hopi tempo caba, pero tin apenas un aña y mey trahando pa laga empresanan Hulandes – Europeo pone mas atencion riba e mercadonan di Aruba y Latino America. “E experiencianan tabata bon y a pone un fundeshi pa por sigui traha riba e siguiente fase di contractonan,” el a duna di conoce.
Otro profesional presente den e encuentro aki cu delegacion di Aruba tabata Bart von Bartheld, kende ta consehero pa Asuntonan Exterior pa Gobierno di Aruba. El a confirma cu e tema principal tabata e siguiente Conferencia di EMA, programa pa 2014. Aruba, el a bisa, sigur ta hopi satisfecho cu resultado di e relacion cu NCH, cual a trece rond di 700 participante pa e prome Conferencia di EMA na Aruba. “Esaki pa nos ta motibo pa mira si nos por sigui cu e relacion cu NCH,” el a declara.
E siguiente fase ta e parti tecnico y naturalmente e lo ta encarga pa trece e partnernan necesario na mesa pa sigura un otro EMA exitoso pa Aruba. E ta encera participacion, mescos cu den 2013, e Embahadornan di Reino den region, cu tin un rol directo den e contacto cu e paisnan den vecindario.


text:
SETAR ta brinda Preview gratis di Cable Digital e weekend aki!
SETAR ta cuminsa celebra Dia di Himno y Bandera e weekend aki mes! Tur usuario di servicio di cable tin accesso gratis na e canalnan digital e fin di siman aki, den cuadro di e celebracion di Aruba su Himno y Bandera.
Dialuna dia 16 di maart 2015 durante henter anochi tambe SETAR lo brinda yamadanan di telefon fiho pa fiho completamente gratis. Di 8or di anochi pa e siguiente dia 8or.
Diamars dia 17 di maart 2015 tin oportunidad di gana premionan atractivo cu SETAR su FanPage henter dia.
Diaranzon mes dia 18 di maart 2015 clientenan postpaid cu tin data activa di Surf & Mail ta ricibi 1 GB di data gratis y clientenan prepaid cu cumpra bundle of tin un bundle active lo ricibi 1 GB di data gratis.
Di es manera aki SETAR ta den pleno celebracion di dia di nos Himno y Bandera y ta desea henter e pueblo di Aruba y muy particularmente su fiel clientenan un Felis Dia di Himno y Bandera.


text:
Tsunami
Tsunami[editá | edit source]
Tsunami ta un mareyada (vloedgolf ) ku ta surgi di un maremoto ( temblor den laman ).Un maremoto ku surgi den osean hundu no ta hasi nada ainda i ta difísil lokalisá, ei no ta surgi ola grandi di tsunami, e ta forma un bulto chikitu riba osean ku niun barku no ta sinti'é, pero si e maremoto tin un magnitut di 9.0 òf mas, riba eskala di richter. E plachinan tektoniko ku ta primi na otro ta surgi preshon enormemente unda e plachi oseaniko ta hala pasa bou di e plachi kontinental i hisa e fondu di laman 30-60 meter ku e masa di awa ku ta bini kune,ta bai forma e ola di e tsunami ku haltura 10 a 20 meter.E ola di tsunami aki tin mas o ménos velosidat di 500 òf 1000 km/h riba osean. Si e fenómeno aki surgi den fraktura ku ta kore dilanti di kosta di un isla òf kontinente unda laman no ta hundu e ta oumentá den un tsunami destruktivo, e ta haya un otro forma riba laman di kosta ora esaki ta hala bai bèk.ora e ta alkansá kosta e parti dilanti di ola ta retrasá,su tras ta oumentá miónes liter di awa mas, halsa e ola 10 meter òf mas promé k'e bira basha riba kosta òf un siudatnan riba liña di kosta, manera a sosodé na Sendai (Hapon) kasi nada no ta keda para.
E volkan Krakatou[editá | edit source]
Mas ku un siglo pasa 26 di ougustus 1883 e volkan krakatou riba e isla Anak Krakatou di Indonesia a eksplotá.E eksploshon tabata enormemente i katastròfal, te na kosta di west oustralia por a tende.Efekto di e katastrofe tabata mundial.Stofnan fini di e volkan a bai haltu den atmosfer i kousá skuridat den dia,hopi añanan despues tabata un katastròfe pa naturalisa,stof di e volkan a kai te riba Merka.Dor di e ekploshon e seru i un parti mas grandi di e isla a desparsé bou di awa i kousá un tsunami destruktivo den historia ku ola di ku 40 meter haltu. E tsunami a kousá bida di 36.000 hende riba area di kosta di e islanan den bisendario i paisnan na Osean Indiko.Olanan di e tsunami a yaga kosta Afrika, west di Merka i Sùit Amerika.E isla no ta hopi konosí,pero e tin un historia grandi.Despues di aña 1883 ku e isla desparsé kompletamente,na aña 1900 tabatin un erupshon bou di awa i na 1927 e isla a sali 9 meter riba awa.Despues di siguiente erupshonnan e isla tabata na aña 2005 tresshen meter riba awa.
Teremoto na Chili[editá | edit source]
E terremoto di aña 1960 na Chili ku un magnitut di 9.5 riba eskala di richter tabata esun di mas fuerte di siglo 20.E tabata un maremoto ku a surgi 160 km riba kosta di Sùit Chili dia 22 di mei 1960.E maremoto a kousá hopi bida i daño na e pais i tambe na area di kosta di paisnan na Osean Pasifeko despues ku a surgi un tsunami.Kousa di tsunami tabata un pida di e plachi Nazca ku a pasa bou dje plachi Sùit Amerikano, 15 minüt despues un ola di 25 meter a dal riba kostanan di Chili.E movementu di e plachinan tektoniko a kousá olanan ku a bai 10.000 km leu, 16 ora despues e olanan yega islanan di Hawaï i ainda ola di 11 meter haltu tabata dal riba kosta. Despues di 22 ora olanan di 5,5 meter a yega kosta di Hapon, tabatin hopi daño i viktima riba area di kostanan na Osean Pasifeko
Atjeh ( Samatra )[editá | edit source]
Kasi pa hasi 80 aña despues ku e volkan krakatou i hundí den laman i kousá e tsunami di mas destruktivo di e tempu aya.Lo no tin niun hende mas den e regio ku lo a kede kòrda tsunami di krakatou te ora ku bolbe surgi un tsunami na Hawaï na aña 1964 ku kousá daño i viktima den regio ei i na California. Hopi hende no tabata korda mas riba e maremoto di mas fuerte den historia di aña 1960 ku a pasa Chili, aya a surgi tambe un tsunami ku a hasi hopi daño na Sùit i Nort Amerika i henter e regio di Osean Pasifeko.Despues di e 2 tsunami ei ekspertonan riba tereno di geologia kier a bini ku un sistema pa avisá tsunami na tempu, pero hopi pais den regio a haya ku e sistema ta bai kosta kopi sen pa loke kisas ta pasa un bes den 100 aña.Pero dia 26 Desember 2004 den oranan di mainta a yaga ora ku niun hende no pensa riba, un maremoto ku'n magnitut di 9.0 riba eskala di richter den laman na kosta di Atjeh provensia di Sumatra (Indonesia).E maremoto tabata 30 km bou di nivel laman unda e plachinan tektoniko di mas importante di lithosfer a dal pasa bai bou otro i hisa e fondu di laman 40 meter ku a surgi un tsunami destruktivo ku a kousa 250.000 viktima.Solamente riba e isla Sumatra kaminda un parti di e siudat Banda Aceh a desparsé kompletamente i den regio ei 167.000 hende a bira viktima.
E ola a keda kore 3000 mia riba osean bai te kosta di Afrika na Somalia ela hasi daño i kosta bida hende i tambe paisnan den regio. E ola a keda kore ku e mes energia ku ela surgi bai Sri Lanka, India, Thailand, Maleisia i otro islanan di Indonesia.Riba kosta di paisnan na Osean Indiko hopi hendenan di diferente nashonalidat a bira viktima, turistanan ku tabata pasa vakashon den regio na momentu di e tsunami.


text:
December 3, 2012 / Lokal
...Sam sam ku tabata slùip pa hòrta, hòmber harmá tabata slùip pa mata...
Segun hefe di Domeinbeheer, sr. Jairo Martis.... TIN SUFISIENTE TERENO PA BIBIENDA I FINNAN KOMERSIAL!! ... Tin un lista di espera di mas ku 4 mil inskripshon pa tereno di bibienda...
Di akuerdo ku sr. Jairo Martis, hefe di Domeinbeheer... DOMEINBEHEER TA BAI KOBRA 26.6 MION KU E TIN RIBA KAYA ...A surgi tardansa dor ku Domein a bai over na sistema nobo...
...E impakto tabata fuerte...
PowerCem ta garantisá kamindanan duradero ku teknologia avansá SISTEMA NOBO DI DRECHA KAYA TA LAGA GOBIERNU SPAR MIONES Material nobo no ta sker ni pasa awa krea buraku
...Zita: PAR kier a partisipá for dje fase di transishon...
...Mgr. Luis Secco ta animá pa den temporada Atvènt...
... Pasa bon i kont r ibuí na Krus Kòrá...
Mgr. Luis Secco ta pidi: ATENSHON SPESHAL PA E MENSAHENAN DI PAPA BENEDIKTO XVI ...den temporada di Advent...
© 2013-15 Extra - Notisia di Korsou


text:
Tankwagen di bombero a bolter na Turbo Rotonde
Accidente a socede net dilanti fotografo di DIARIO
ORANJESTAD (AAN): Un caso urgente a keda presenta Dialuna merdia algo prome cu 2’or, ora informe a mustra cu tin un candela na un cas, y cu posiblemente tin hende den dje. Esey a pone cu mesora Centro di Alarma a saca unidadnan di Bombero pa bay na e adres. For di Playa tambe, a saca un Tankwagen, esta TW-1 rumbo pa e candela na San Nicolas. E unidad di Tankwagen, cu e tankinan yen-yen di awa, a move riba caminda principal bayendo pariba. Cu sirena y zwaailicht cendi, e vehiculo a acerca e rotonde di Pos Chikito.
Fotografo di DIARIO pa casualidad tabata net tras di e truck aki. Aki na e rotonde, por a mira con e vehiculo a manera medio subi un tiki e rotonde mey-mey, y esaki combina cu e velocidad, e peso di awa, a crea un momentum di gravedad, cu a pone cu e vehiculo pisa y costoso aki, di como 500.000 Florin, a bolter.
Despues a bin tende di e chofer, cu aparentemente e stuur di e vehiculo a kibra, of a “blokea”, y pesey a perde control riba dje.
El a keda gekentel, cu su tanki grandi bashando awa, y e luznan di zwaailicht y sirena keto bay sonando.
Fotografo di DIARIO mesora a core yama 911 pa informa nan di loke a pasa, y e operator na prome instante a kere cu ta un chiste. Pero mesora el a realiza e gravedad di e caso, ora cu mas yamada a cuminza drenta.
DIARIO a yega cerca, y nota cu e chofer y un persona mas, tabata e prome cu a sali di e porta robez di e vehiculo, y di aki a keda wak rond si tur cos ta safe. E momento ey tabatin un persona mas di e vehiculo.
Despues a rek, pa asina yuda e di tercer persona sali, como cu e tabatin mas dificultad pa haci esey, debi na dolor fuerte na su lomba.
Mientras tanto, mas hende tabata yega cerca, pero e sonido di sirena tabata fuerte sin stop, y e ora uno di e personanan a bay paga e switch.
Un unidad motoriza di Polis tabata e prome cu a yega, y mesora a raporta na Central di Polis di loke a socede. Trafico riba su mes a cuminza desvia di e rotonde, mientras cu e Bomberonan tabata sigui check e situacion.
Dos di esnan den e truck a mustra cu nan ta sinti dolor na nan lomba, pero nan mes a keda di bay Docter despues.
Un oficial halto di Bombero a yega rapido na e lugar, pa asina check e situacion. E vehiculo mes a keda basta kibra, pasobra e parti di e tank a hasta “kita” di e resto di frame di e truck.
Varios hose di awa, y demas connector a keda benta abao. Ningun windshield a kibra den e accidente aki, pero si varios luz di e.o. zwaailicht.
ALGO SIMILAR: Chofernan di vehiculonan pisa tin di tene cuenta ora di tuma un birada riba un rotonde. Pa casualidad, tabata Dialuna 18 di Januari 2010 mes, ora cu melding a drenta di un candela na The Aruban Resort. E atardi aya, como tres unidad di Bombero a sali di Playa rumbo pa e lugar.
Na e Turbo Rotonde banda di Wendy’s Boulevard, aki tambe e Tankwagen di Bombero a haci “algo masha mahos” mes, ora cu el a cuminza slip, y casi a bolter riba e rotonde aki. Pues, e sugerencia ta pa tur chofer di vehiculo pisa, pasa poco-poco na rotonde.


text:
Na RBC oficialmente a los e jingle di Aruba su Carnaval 61
ORANJESTAD (AAN): RBC un biaha mas ta sostene e Jingle di Aruba su carnaval. Esaki a wordo lanza den RBC diaranzon atardi. Ta di 16 biaha cu e instituto bancario aki ta sostene e jingle di Aruba su Carnaval. The Failures a trahe y presente. E lo toca na tur radio den e temporada di Carnaval.
Gerencia di e banco a splica cu nan ta na altura di e polemica cu tin relaciona cu carnaval pero den e caso aki e jingle ta pa Aruba su carnaval y no ta mara na ningun grupo of organizacion. A invita tanto SMAC como SAC pero SAC mes no a bin pa e ocasion aki.
Tabata tin henter un show den e banco cu bautismo tambe di e jingle. Prins y Pancho infantil tabata padrinonan di e Jingle y e madrinanan tabata e reina hubenil y grandi di carnaval 60. E ambiente tabata unico den RBC Sasaki diaranzon atardi.


text:
Importante ta pa mustra con responsable gobierno ta pa uza e placa den presupuesto
Minister Hooyboer- Winklaar:
ORANJESTAD (AAN) – Matutino DIARIO a acerca Minister di Economia, Asunto Social y Cultura, sra. Michelle Hooyboer- Winklaar, ken diaranzon a presenta den sala di Parlamento pa contesta e preguntanan cu ta regarda su ministerio, relaciona cu presupuesto di aña 2013.
E dignatario a expresa cu manera por a mira e ultimo tres añanan tur e placa cu a pone disponible den e presupuesto, ta destina pa proyectonan, servicionan y diferente actividad cu ta hopi importante y necesario pa nos pueblo y mas cu esey no tin den e presupuesto.
E titular a indica cu den su caso tin diferente fundacion cu ta haya subsidio y den cada un tin un historia su tras. El a subraya cu no solamente ta importante pa enfoca riba cifranan pero con hopi responsable e ministernan ta cu e placa presupuesta, ta wordo uza.
Pe prioridad ta splica e motibonan pa cual mester di e placa pa un of otro proyecto, pa un of otro fundacion, y defende e presupuesto di e ministerio di Asunto Social, Economia y Cultura.
E dama a subraya cu debi na cortamento di gasto kizas lo tin proyectonan di su ministerio cu lo no wordo ehecuta, locual ta lamentable, pero e ta compronde cu esaki ta e ehercicionan cu gobierno ta haci pa yega un tiki mas leu di logra un presupuesto balansa. El a agrega cu esaki ta e retonan cu tin den tur pais na e momentonan aki.
Esaki den sentido cu gobierno no tin fondonan ilimita y mester haci escogencianan tras di esaki.


text:
Call Dealer Mester Pertenece Na Pasado
Melvin Tromp
Fraccion di MEP no a sostene esaki
ORANJESATAD (AAN)* Segun parlamentario pa e fraccion di AVP den parlamento, sr. Melvin Tromp a duna di conoce cu e ta contento cu awendia tin alrededor di 2 mil trahador laborando den e refineria. Tabata na final di mei cu parlamento a aproba e settlement agreement aki sin sosten di MEP. E refineria ta den e ultimo fase pa restart y asina por bisa cu ta stimula e economia di Aruba mirando su rol den esaki.
Pa loke ta call dealers esaki a pasa pa pasado algo cu parlamentario Ady Thijsen a señala pero cu su fraccion no a sostene den parlamento momento cu a pasa e cambionan di ley pa evita cu abuso ta sigui wordo haci cu yiunan di tera.
Den esaki casino ta esnan cu tin e dealernan aki on call na unda cu nan no tin garantia di un trabao fiho y e consecuencia ta cu nan no por bay un banco pa busca un prestamo, of pa cumpra un auto of pa haya hipoteca.
E merito na e Minister di labor Otmar Oduber kende ya caba a traha un nota di labor cu ta na Departamento di labor caba y e ley ta cla pa wordo ehecuta. Pesey ora cu Ady thijsen kier bin papia di clase trahador, segun Melvin Tromp e no tin derecho di haci esaki mirando cu MEP den gobierno pa 8 aña no a traha na bienestar pa e clase trahador.
Un pabien ta bay na e calldealernan cu desde algun dia nan tin derecho riba un trabao fiho y derecho pa bay busca nan propio transportacion y propio cas.


text:
Cumpleaños Diasabra 07 Februari 2015
Momo
Gilbert Flanegin
y tanchinan Sharisma
Flanegin y Isabella y
Stacey Fleming
na Sint Maarten ta desea
Jeandward
tur cos bon cu su di
6 cumpleaños
dia 8 Februari.
Un dia hopi special ta wordo celebra riba 8 di februari, e guy “Panadero”,”Mangel”,”Papi Chulo” of simpelmente Maikito Wever di savaneta ta cumpli 55 aña !! Papi nos no por ta hunto riba bo B-day, pero mi kier a desebo un Feliz dia, cu papa Dios bendishona bo ricamente cu hopi Salud, Amor, Felicidad y cu un pasashi pa bo yega serca nos haha.. Enjoy e dia!! Muah Muah Muah Love You, Lyne,Jair&Michel
Dia 8 di Februari
Jeandward Ras
ta cumpli 6 aña.
Jeando ta haya
pabien di su mama
Madonna Hassell
y su tata
Edwardo Ras.
Pabien Jeandward!
Hiep hiep hoera!
Dia 8 di Februari
Jeandward Ras ta
cumpli 6 anya.
Jeando ta haya
pabien di su mama
Madonna Hassell y
su tata Edwardo Ras.
Pabien Jeandward!
Hiep hiep hoera!
Awe nos ta canta
happy birthday pa
rosa kock
cu ta cumpleando un
anja mas di bida y salud
cu dios dune forsa pa e
sigi bay dilanti era haya
pabien di parti su yuinan
Caryen, Gary, Caryll, y Glembert
y Pabien tmb di parti su
nieto/a nan cu pasa dushi dia.
Pabien ta bay pa
caryll quandus
cu ta cumpli anja mas
dia 8 feb era haya pabien
di so mama rosa y su tata
gary su y su rumannan y
tmb di su chick kira y su
yuinan carylaine
y shaquil
ta have fun su
day godbless
Awe 7 di Februari ta hasi su prome anito Na sunny Aruba mi sobrino dushi dushi
BRAYDEN TROMP
pasa un tremendo dushi dia hunto cu bo papi BARRON y mami GENESIS.
Stimabo un mundo schat big big hugs y kusjes di tante Aquarina oom William nicht Anselca neef Wensley & neef Waynlen.
Fiesta ta ON awe na Aruba pasa un dushi dia Brayden hunto cu Famia y Friends Xxx.


text:
Archivo di e Categoria ‘Policial’
ORANJESTAD (AAN): Diadomingo mainta pa mas o menos 10:24’or, un patruya di Polis a topa cu un accidente cu a caba di sosode riba e caminda di Savaneta, na altura di Wintergarden Supermarket.
Na e lugar a topa cu un motorciclista tira na suela, claramente herida gravemente.
Inmediatamente e unidad a bati alarma, mirando con serio e victima ta mustra. A core pidi pa Ambulans y demas autoridad. Pero ya e victima eybao no ta duna señal di bida mas.
El a haya trauma pisa na su cabez, y varios herida habri y tabatin sangramento profuso di su cabez. E tabatin un helm bisti riba su cabez, pero esaki a bula bay keda basta leu.
ORANJESTAD(AAN)– Dialuna cu tabata e fecha di celebracion
di Dia di Rey riba e Isla y net cu hopi hende tabata presente na Wilhelmina
Park pa e acto di ceremonia cu mester a tuma lugar, diripiente por a mira con e
cielo banda panort a cuminsa bira scur, indicando cu tin un candela cu a cuminsa
den cercania di Oranjestad.
Mesora su tras por a tende diferente sirena ta bayendo direccion di centro di caya grandi y no a keda nada otro na esnan di prensa pa haci, cu sali core y bay wak kico tabata pasando.
ORANJESTAD(AAN): Diasabra faltando algun minuut pa 11:00pm a sosode un accidente na altura di Young Fellow Bar riba e caminda di Ser’i Teishi.
E impacto tabata entre un Jeep color cora A-58057 bayendo pabou y un Hyundai Accent color silver A-16453 biniendo ariba.
Na tur tabatin 4 herido, pero 3 ambulance a presenta y un unidad di Bombero como cu un di e Jeep tabata leak combustibel.
ORANJESTAD (AAN): Diadomingo pasa di 1’or merdia den Noord Cura Cabay dos auto a dal frontal cu otro basta fuerte cu a laga saldo di algun persona herida.
Di biaha a despacha tanto ambulance y unidadnan policial pa e lugar. Na yegada di unidadnan a constata cu tanto un Hyundai Elantra y un Chevrolet Optra a dal basta duro frontal contra otro.
ORANJESTAD(AAN): Diabierna anochi den alrededor di 7:15 a sosode un accidente riba caminda di Shaba. Chauffeur di Suzuki Alto y Ford Escape tabata envolvi.
E dama chauffeur den e Suzuki Alto a subi trafico contrario bai dal den e Ford Escape. Ambos auto a haya basta daño material. E señora di edad tras di stuur di e Suzuki Alto a haya un kap grandi na su cabez, e otro dama sinti dolor den lomba y nek.
ORANJESTAD (AAN) Diahuebs mainta a habri cu autoridadnan atendiendo un caso di ilegalnan cu a drenta Aruba. Un situacion cu a bira mas serio na momento cu a descubri un curpa sin bida pega riba e costa pariba di Aruba.
Tabata den oranan tempran di mainta cu alarma a wordo bati cu tin un boto bandona na costa pariba di Aruba y mesora a lanta e sospecho cu por ta trata di stranheronan cu a drenta Aruba den forma ilegal.
A cuminsa investiga e area y na momento cu algun turista a bay snorkel, a bin topa cu un curpa. Miembronan di Maritiem Politie a acudi na e lugar y a drenta awa pa saca e curpa.
ORANJESTAD (AAN) Diahuebs mainta a habri cu autoridadnan atendiendo un caso di ilegalnan cu a drenta Aruba. Un situacion cu a bira mas serio na momento cu a descubri un curpa sin bida pega riba e costa pariba di Aruba.
Tabata den oranan tempran di mainta cu alarma a wordo bati cu tin un boto bandona na costa pariba di Aruba y mesora a lanta e sospecho cu por ta trata di stranheronan cu a drenta Aruba den forma ilegal. A cuminsa investiga e area y na momento cu algun turista a bay snorkel, a bin topa cu un curpa.
ORANJESTAD(AAN): Diahuebs merdia den careda di 12:15 ta drental melding di un cas na candela na Madiki Kavel.
Na yegada di Brandweer a bin topa cu candela ta saliendo for di un di e camber nan y te hasta el a pega e camber na banda tambe.
ORANJESTAD.(AAN); – Diaranzon mainta trempan, a yega na oido di central di polis cu tin un homber tur na sanger den un auto Nissan Sentra color di plata staciona den Belgie straat na altura di e turbo rotonde na Wendy’s .
Polis di Oranjestad a presenta riba instruccion di central di polis y berdad a haya e Nissan staciona.
Riba e porta dilanti y patras na banda robez tabata tin mancha di sanger.
ORANJESTAD(AAN):Diaranzon marduga un caso hopi serio a keda registra cerca polis. Un damita di 23 aña a wordo haya banda di caminda grandi na altura di Cura Cabai. El a wordo abusa sexualmente pero tambe maltrata.
E mes a lucha pa defende su curpa na man di e abusador cu parce a logra su meta tambe. Na final e damita a logra scapa y asina a logra yega un caminda por a bati alarma.
ORANJESTAD(AAN):Diaranzon mainta un homber a wordo haya morto den e parkinglot di Paseo Herencia. E homber aki ta Hector Gonzalo Guzman Gudino naci na Ecuador 30 di November 1935.
E persona aki pa un of otro problema depresivo no kier a sigui biba mas. El a escoge pa subi na e piso tres di parkinglot di Paseo Herencia y eynan a muri.
ORANJESTAD(AAN): Diaranzon mainta un caso fastioso a tuma lugar. Parce cu e homber aki di edad hoben tabata trip un tiki.
Parce cu el a sali for di un Cafe den Santa Helenastraat of Belgiestraat. Den e coremento ta papia cu e a dal su auto tambe y cap e tire. Na dado momento un grupo di cuater a yega eynan den otro auto y rondone y cuminsa agredie.
E maltrato tabata severo pasobra el a keda herida. Polis a bay mesora pa brinda asistencia.
ORANJESTAD(AAN):– Diadomingo atardi departamento di Douane na St. Maarten a canta bingo na moment cu nan a logra gara 2 persona nacionalidad Republica Dominicano kendenan a bordo di avion di Insel Air procedente for di Corsow. Vocero di Douane a splica con nan a bin descubri e paketenan di droga den 2 maleta.
E cantidad di droga cu a wordo haya no ta conoci na e momento nan aki, pero un cos si cu ta wordo bisa, esta cu tur dos maleta tabata carga cu droga.
Ambos persona a wordo deteni y transporta pa Warda di Polis.
ORANJESTAD.(AAN) ; —- Un caso relaciona cu traficacion di droga recien a haya un rabo interesante ora cu a detene un duanero na Hulanda den e waf mas importante di Hulanda cu ta Rotterdam.
Ta asina cu den un container a bin descubri casi cuater cien kilo di cocaina cu aparentemente a yega for di Brazil. E caso aki a pone recherche anti droga move y e investigacion y a conduci na detencion di diferente sospechoso, ademas a confisca entre otro balente suma di placa.
Pero e detencion tambe tin di haber cu otro container den cual a bin descubri coca y cu a hala atencion debi na e cantidad confisca.
Porfin!
ORANJESTAD (AAN): Cuerpo Policial ta avisa comunidad cu desde awe ta duna un siman pa kita tur borchi cu tin poni sin permiso di DIP riba caminda publico.
E aviso aki ta conta pa e caminda grandi di Paradera te na Shahai Bar and Restaurant na Santa Cruz, pero pronto lo expande e proyecto pa inclui henter Aruba. E proyecto aki ta forma parti di tareanan pa medio ambiente cu Polisnan mester atende den cuadro di nan estudio na school pa Polis.


text:
Partimento di sla entre dos guardia di seguridad
ORANJESTAD (AAN): Tabata basta laat den oranan di marduga riba diadomingo ultimo, central di polis a dirigi patruya di distrito Noord na un high rise hotel. E presencia di polis ta relaciona cu bringamento, pero a resulta cu dos guardia di seguridad y nan superior tabata discuti cu otro. E discusion a sali for di man y a tuma lugar partimento di sla. Ambos partido ta acusa otro kende a cuminsa. Locual ta e homber di inicial F.D. a mustra polis un corta chikito na su lip parti abao y tabata keha di dolor na su pia robez. Mientras e homber B.M., a mustra herida di kap na parti patras di su cabez y diferente rascal na cara y garganta.
Ta parce cu pa un tempo caba ta reina tension entre esnan envolvi. Segun e recorte policial ora cu e homber M kier a atende hombernan D. e asunto a sali for di man.
Tur e partidonan envolve a worde notifica di e procedura si acaso nan kier haci denuncia.
E hefe di seguridad tambe a presenta na e lugar y a intermedia. Un situacion tristo na unda guardianan cu mester ta cara di e hotel ta comporta nan mes fuera di etica.
No ta exclui cu gerente lo bay atende e asunto y lo por tin su consecuencia relaciona cu comportacion di esnan envolvi cu ta e hombernan G.D.,F.D y B.M.


text:
Cachonan a ataca nan propio doño na Esso Heighs
Cu mordi serio na garganta
ORANJESTAD (AAN): Un situacion serio a presenta su mes Diahuebs anochi na un cas na Esso Heights. Esaki a pone cu diferente unidad di Polis, como tambe Ambulans a mobiliza pa e bario.
Esaki debi cu un homber a keda seriamente herida cu mordi na su garganta.
E ciudadano tabata na su cas, y haciendo algo den cura, diripiente el a sali cay. Su propio dos cachonan cu tabata eybanda a atake. Por lo menos uno di nan a morde y gare fuerte na su garganta, lagando esaki cu herida.
Inmediatamente Polis a ser informa di e caso aki, y tambe a pone Ambulans na altura di e situacion.
E prome unidad di Polis cu a yega, inmediatamente a solicita pa presencia di Ambulans.
E heridanan tabata sangrando. E homber a indica mesora na agentenan, cu ta e cachonan a atake.
Mirando loke a socede, y cu e ‘animalnan a haya sabor di sanger’, e habitante mes a solicita na Polis pa nan deshaci di e cachonan aki.
Mientras tanto Paramediconan a yega y a cuminza trata e persona herida. Asina a dicidi na bay cune pa Servicio di Emergencia pa mas atencion special.
Polis e ora a dirigi unidad di K-9 pa e cas na Esso Heights pa mira kico ta bay haci. Asina a logra haya permiso di superiornan, pa asina Polisnan usa nan arma, y a mata e dos cachonan aki.
Te na ciere di edicion, DIARIO no a logra haya sa con e condicion di e victima di e mordi ta. Algo cu sinembargo a haya sa na final, ta cu e cachonna cu a ser mata, no ta di raza.


text:
Archivo di e Categoria ‘Evenemento’
ORANJESTAD (AAN): SETAR Cable Services y Pizza Hut ta dunando e oportunidad na e cliente di Cable Digital, fanatico di Mayor League Baseball (MLB) cu no tin e pakete di Extra Innings, pa participa y gana un.
Simplemente mester bay riba www.setar.aw, click riba e “slider” di Extra Innings y sigui e instruccion pa e trivia. Ganador lo worde anuncia dia 8 di juni pa 4 ‘or di atardi.
ORANJESTAD (AAN): Fundacion Desaroyo Educativo Comunitario conhuntamente cu Circulo Pro Arte Aruba ta organiza un: Masterclass/ workshop/ tayer di saxofon door di Henk van Twillert. Ata un bon oportunidad pa tur musico di instrumento di supla “blaas instrument” (saxofon, clarinet, trombone, trompet, blokfluit etc.) pa asisti na un “workshop” organiza pa Fundacion Desaroyo Educativo conhuntamente cu Circulo Pro Arte Aruba.
Esaki lo ta Diasabra dia 2 di Juni 2012 na School Pastor Kranwinkel, banda di misa Sta. Filomena na Paradera di 2.00pm – 4.00pm.
ORANJESTAD(AAN):– E conferencia di dia 5 y 6 di Juni proximo, ta un conferencia hopi dinamico. Tin 7 orador, di cual ta 4 dokter cu ta experto den seguridad riba diferente ramo. Tin 1 abogado cu ta experto riba ley internacional di turismo, tin 2 comisario di polis, di cual un di nan ta di Trinidad & Tobago, treciendo asina su experiencianan di Trinidad y ta bin comparti cu Aruba. Di tur e 7 oradornan aki por siña hopi.
Dario Soemers di e Aruba Hospitality & Security Foundation a splica cu e interes ta hopi grandi E speakernan ta expertonan di diferente parti di mundo cu ta docternan den seguridad.
Expertonan di salud for di 20 pais lo t’ey pa atende curso, tayer y conferencia
ORANJESTAD(AAN):– Entre dianan 11 pa 16 di juni proximo lo tuma luga e di dos conferencia di PACO, cu ta para pa Pan American Conference on Obesity, den Westin resort. Aña pasa un total di 22 pais a participa mientras cu e aña aki ya 20 pais a confirma nan participacion na e conferencia cu lo inclui varios charla, tayer y reunionnan individual.
Mester bisa cu aña pasa tur e paisnan participante a firma e “Aruba Call to Action” cu a yega te na Nacionnan Uni como “Metanan di Milenio”. E metanan aki a bay full rond di mundo pa e siguiente decada specificamente den e area di malesanan cronico, manera ta obesidad di mucha.
ORANJESTAD (AAN): Traimerdia ta cuida y guia muchanan cu ta bay school preparatorio, basico y special despues di oranan di school. E muchanan ta ricibi un acogida professional di e tanchinan cu ta guia nan den na desaroyo.
E muchanan ta haya guia den trahamento di huiswerk y stimulacion di siñamento y ta ofrece nan actividadnan riba tereno di musica, baile, drama, pintamento, obra di man, deporte y recreacion.
OrANJESTAD (AAN): Aruba Tourism Authority cohuntamente cu Florida Caribbean Cruise Association (FCCA) ta recorda nos muchanan di Aruba di e competencia di opstel (Essay Contest) over di turismo di crucero. Ta importante pa menciona cu e competencia aki ta completamente na Ingles. Nos muchanan lo ta compitiendo cu otro paisnan di Caribe.
Muchanan cu ta interesa pa participa por fabor tuma contacto cu cabezante di school pa mas informacion. E competencia ta un “Essay Contest” cu ta pa muchanan di 12 aña di edad y menor (Junior), y di 13 aña di edad te 16 aña (Senior).
ORANJESTAD(AAN): Fundacion Lanta Papiamento a worde lanta na Mei 2009 y awe ya caba ta celebrando 3 aña. Den entrevista cu Ramon Todd Dandare el a splica un tiki riba e meta pa lanta e fundacion. E mes ta docente na IPA encuanto papiamento.
El a splica cu e fundacion Lanta Papiamento a worde lanta pasobra a ripara cu nos papiamento no ta hayando e reconocimento cerca nos mesun hendenan. E lucha ta worde hiba a base di loke UNESCO mes ta boga pe unda nos studiantenan por haya les den nan propio idioma.
ORANJESTAD (AAN): E dianan ta acercando pa e curso di Central Desease Control and Prevention (CDC) riba e tema Promotion of Physycal Activity and Public Health. Inscripcionnan ta drentando y e cuponan ta limita pesey ta recorda tur interesado cu ta traha riba tereno di deporte, receracion, movicion, fitness, salud, nutricion, enseñanza, legisladornan y tambe esnan cu ta tuma decision, pa inscribi pa participa via e website www.paco.aw.
E curso aki a worde desaroya pa dos organizacion renombra mundialmente, esta Center for Desease Control and Prevention (CDC) y e Collaborating Center for Physical Activity and Health di World Health Organization (WHO).
ORANJESTAD (AAN): Mañan anochi den Cas di Cultura ta tuma lugar e seminario “Con pa cuminsa come Vegetariano”.
E seminario aki lo atende cu e topico; kico kiermeen come vegetariano, anatomia di nos curpa, kico ta e ventahanan y kico ta carni vegetal. Un docter y un nutricionista lo splika riba e aspectonan di salud y nutricion. Ta pidi pa tur hende yega trempan ya cu portanan ta habri 6:45 PM.
ORANJESTAD (AAN): Diadomingo awor, pa ta exacto dia 29 di April, tur esnan cu kier cana of core den e Ciclovia Aruba por haci esaki cuminsando for di 9or di mainta dilanti di oficina di turismo net pabou di Talk of the Town.
E caminata aki ta completamente gratis y solamente mester presenta na e “Ciclovia Aruba” na Oranjestad pa cana of core riba un ruta di 4.5km.
ORANJESTAD(AAN)– Dianan 10, 11, 12, y 14 di januari proximo, 6 clas nobo di Taoist Tai Chi®artenan interno di salud pa principiante ta cuminsa na diferente localidad.
E biaha aki lo continua haci uso di nos Centro recien adkiri na Stadionweg 13 dunando 2 les pa siman.
E tradicional fiesta di fin di aña ta e biaha aki na e pier nobo na Spaans Lagoen
ORANJESTAD (AAN): Awe diabierna 30 di december 2011 Fundacion Centro di Pesca Hadicurari ta invita tur su miembronan di Hadicurari, Spaans Lagoen y Cura Cabay como tambe tur piscado di Aruba pa asisti na e tradicional Fiesta di Fin di Aña.
Aruba Marriott Resort cu un magnifico fiesta “Blue Moon New Years Eve Party”
ORANJESTAD (AAN)– – Riba December 31, 2011 tur hende ta cordialmente invita pa bin celebra yegada di aña nobo 2012 na Aruba Marriott cu nan grandioso fiesta riba beach di tradewinds cu e tema “Blue Moon New Years Eve Party.
E fiesta ta cuminsa pa 10 or anochi y termina 1 or di madruga.
Renaissance Convention Center lo bay ta sold out y lo keda chikito pa tanto acogida
ORANJESTAD(AAN)– Manera tur cos ta mustra cu e magno evento di aña 2011 cu Aruba completo ta sperando riba dje esta e Diamond Celebration lo bay ta sold out den un forma impactante. Pasobra na unda cu bo bay y den tur skina na Aruba bo ta tende tur hende ta papia y preparando pa e grandioso fiesta aki caminda no menos cu 5 banda mas grandi di aña 2011 lo bay topa otro pa prome biaha den un solo anochi.
ORANJESTAD(AAN): Diamars awo TOB Carnival Group, dia 27 di december lo ta habriendo nan inscripcion pa “Fakkel Optocht” cu e tema di “Red Devils”.
For di 2or di merdia te 8or di anochi lo por pasa na Drop ‘n Nuts na Dakota y inscribi pa bo no keda afo. TOB e aña aki atrobe lo worde acompaña pa e banda number un di ambiente, Youth X-treme.


text:
Diez tourbus nobo lo bin cu ruta exclusivo pa San Nicolas
Minister Otmar Oduber :
ORANJESTAD (AAN): Minister di Turismo, Transporte y Labor Otmar Oduber a informa cu ya caba a tuma e decision cu lo duna permiso pa 10 tourbus nobo opera caminda cu nan lo tin e ruta exclusivo di San Nicolas.
Por bisa cu e mandatario a comenta cu el a reuni cu San Nicolaas Business Aassociation y a tuma e decision aki mirando tur e proyectonan tumando lugar pa expande e fluho di tursimo pa San Nicolas.
Mirando tur e atraccionnan cu tey caba na San Nicolas y mas aun mirando e Museo di Carnaval, Community Museum, Museo di Deporte, entre otro, cu ta bay habri pronto pariba di nos isla, Minister di Transporte a tuma e decision conhuntamente cu Gobierno di Aruba pa percura pa duna 10 permiso di TO (tour operator) -verguningen.
Normalmente e tournan cu ta worde organiza ta sigui e ruta cu ta sali for di waf na Playa y ta bay bishita Casibari, Ayo Rock Formation, Noord y Paradera, pero cu no ta cruza e frontera pa pasa den San Nicolas.
E mandatario a indica cu ta bay designa 10 di e permisonan aki cu un ruta exclusivo pa San Nicolas pa asina saca e turistanan di crucero di dia of anochi pa hibanan pariba di nos isla.
Atraves di e Fondo di Mehoracion di Producto Aruba, un biaha mas lo duna e sosten necesario na San Nicolas Business Association pa por adkiri, wanta, gara, brasa e 10 tour operators aki pa sigui bin cu turistanan pariba di nos isla, Minister Oduber a duna di conoce.
Esaki ta worde haci cu conviccion y mirando e reaccion cu tabatin cu e oficina di turismo. Awe esnan cu a cuestiona e pakico lo mester un oficina di Tursimo chikito na San Nicolas y si esaki ta wega politic a ripara cu e oficina chikito aki tabata un paso grandi pa duna informacion na e parti pariba di nos isla.


text:
C.A.P. y Repsol a cuminsa explora pa gas y petroleo den awanan teritorial di Aruba
ORANJESTAD (AAN): Compania Arubano di Petroleo (CAP) ta hopi satisfecho cu ya caba a cuminsa cu e fase di exploracion di gas y petroleo den lama rond di Aruba. “Mi ta contento cu tog despues di basta tempo nos tin actividadnan nobo off-shore di Aruba. No solamente mirando e area bieu cu a worde explora den pasado unda nos lo bolbe tira un bista, pero tambe un area nobo, un area frontier, unda cu nos ta pone hopi speranza cu por tin desaroyonan faborabel pa nos tur”, asina Armando Curet, director di Compania Arubano di Petroleo a manifesta.
Mester tene cuenta cu ta trata di un trabao cu cierto incertidumbre semper na e fase preliminar of di reconocimento. Recientemente a cuminsa cu e fase di adkisicion sismico over di un parti grandi di e area off-shore di Aruba. E area mas grandi ta e area pa noord di Aruba cual ta un area nobo, el a bisa.
Segun Curet tin hopi expectativa den e trabao nobo aki cu ta cuminsando. A laga sa cu a reuni cu diferente stakeholder, principalmente cu esunnan envolvi den loke ta flora y fauna. Mas tanto posibel ta purba di yega mas cerca posibel di loke ta nan preocupacionnan.
Tabata tin un bon entendimento entre ambos partido y a scucha otro bon. Tin diferente areglo cu a worde haci y ainda na e momentonan aki tin combersacionnan cu e gruponan pa tene mas tanto cuenta posibel cu loke a ser treci dilanti.
Un di esaki tin di haber cu e mamiferonan. A laga sa cu abordo di e barco lo tin observadornan y expertonan den e tereno aki y REPSOL mes a ofrece e posibilidad pa un representante di e fundacion di Mamifero na Aruba ta abordo pa comparti su conocemento cu e resto di tripulante nan y pa sigura cu mamiferonan den e zona no core ningun peliger.
Banda di esaki tambe tin e piscadonan, e hendenan di watersports y cu tur e gruponan aki a hiba reunion. Ta bay tin mecanismonan di informacion diariamente y na tempo pa duna cu anticipacion datonan cu ta di importancia pa nan durante e adkisicion sismico, Armando Curet a enfatisa.
CAP y REPSOL ta hopi optimista, pero tambe cauteloso ya cu tin hopi cos cu ta desconoci pa loke ta e geologia di e area. Tin algun informacion y e fase aki ta pa purba di haya sa mas tanto posibel kico nan no sa ainda.
“Despues di esey cada biaha bo ta tuma un decision, si nos ta sigui mas of no. Nos ta spera claramente mirando e importancia, cu si bo tin bo mesun recursonan di energia, di petroleo con importante esey ta”, el a declara.
Armando Curet a finalisa bisando cu nan ta spera e resultadonan cu hopi optimismo.


text:
Cumpleaños Diabierna 31 Augustus 2012
Awe ta net un anja pasa cu e druppel di awa di su tata
a nace.. Roan Pierce Zievinger e ta haya brasa y
sunchi yen di bendishon for di su mayor nan Ranzino
y Rebecca su ruman Reshene su wela elvia welo
Haime su mama buelah y demas famia cu Roan difruta di su cars flash bash awe den compania di tur cu stime
Awe 31 di aug the R’s family ta di fiesta paso e baby boy
di cas awe ta hasi 1 anja!!Roan Zievinger,e ta hya hpy
bday foi famia completo di su amigo y amiga nn prima
y primo nn cu ta manda bise awe nos tey all out in red
and black
Tabata riba e fecha di 31 Augustus 1990 Marlon y
Tamara Istatia a drenta enclase matrimonial. Awe nan
ta cumpli 22 añ a di aniversario. nan ta hañ a pabien,
brasa, sunchi y hopi bendishon for di nan 4 payaso y
nan 3 nietunan ku ta stima nan hopi y nan ta desea nan hopi mas añ a huntu te ora ku nan no tin niun djente mas den boca haha.
y nos ta warda nos treat… LOVE YOU<3!!!
Awe 31 di Augustus ta cumpli su di 4 aña e Princess Grandi di cas: Laura Boekhoudt, E ta haya Hopi Pabien, Brasa y sunchi di su mayornan Anton y Noe,I cu ta stime un mundo, su ruman stima Nohely. Tambe di su Mama Nydia, Avu y Avoa, y di demas familiaresnan y di su Scol Nos Paraiso. Eta haya jopi Brasa cu sunchi especialmente di su Pepe Della, Momo Robert y su Primonan Jeandre, Nydie y Richdienne cu ta stime hopi cu Papa Dios drama su Bendicion simper ariba bo!!
31 Augustus 1990 Marlon y Tamara Istatia a drenta enlase matrimonial.
Awe nan a cumpli 22 aña di aniversario, nan ta haña pabien, brasa, sunchi y hopi bendicion for din an 4 payaso y nan 3 nietonan cu ta stima nan hopi y nan ta desea nan hopi aña hunto te ora cu nan no tin niun djente mas den boca haha, y te ora cu Dios separa nan.
Y nos ta warda nos treat.


text:
Compra di edificio pa Europahuis a para caba den escandalo
Cumpra Jan bende Piet
Juan David Irausquin; aki tin cos pa bo bay zapatea di berdad riba dje
ORANJESTAD (AAN): Mundo a bira chiquito ayera ora cu lider di MEP, señora Eveline Wever Croes a habri afor na un forma tactico y profesional contra e compra escandaloso di e edificio na Sasakiweg, unda cu prome ministro Mike Eman kier bay pone un supuesto Europahuis. Algun dia prome un of mas marioneta di AVP den Parlamento, a bay lastra señora Evelyn Wever Croes encuanto cu ta pasobra no tabata edificio di su famia a haya e huur di Utilities, ta pesey e tabata sapatia. Haciendo mofa cu Evelyn lo tabata prefera un Croeshuis na lugar di un Europahuis, AVP un biaha mas a demostra di a gaña pueblo cu nan lo bin cu politica nobo y transparente pero ta net lo contrario nan ta aplica manera cu esaki ta cumbini nan.
Evelyn a tuma su tempo pa haci su investigacion y ayera el a mustra cu prueba den man y bon documenta y duna un analisis exacto con e procedura di e compra escandaloso di e restaurant La Dolce Vita riba Sasakiweg a tuma lugar, unda cu gobierno di Mike Eman a privilegia un tercer partido pa cobra un comision (ganashi barbaro y cruel!)di mitar di e prijs di e edificio, esta 450 mil Florin!!
Bao di e capa cu ta Utilities cu ta e compania madre di WEB cu Elmar ta cumpra e edificio, Mike Eman y consorcio a trata di tira santo den wowo di tur hende haciendo como si fuera cu venta y compra tabata algo hustificabel y peor ainda ora cu nan a trata di pone tur hende schaakmat, door di uza nomber di e cientifico Arubiano trahando na NASA na Merca, esta Edward Chung kende lo haya e edificio na su honor door di laga esaki carga nomber di Chung.
Via un construccion notarial cual riba su mes ta legal pero den caso di compra di un compania di gobierno manera Utilities ta algo cuestionabel, nan a percura pa ABC sistema worde aplica, unda cu e bendedor ta bende esaki cu un asina yama tussenpersoon (un tercer partido) y esaki na e mesun momento, sinta na mesa di Notario, ta draai bende esaki den un frega di wowo cu Utilities y asina strika den algun minuut 450 mil Florin na ganashi.
Miles di famia no tin moda pa paga awa y coriente fin di luna mientras e gobierno di Mike Eman ta haci fiesta cu tur sorto di viahe rond mundo y conferencianan manera esun di Green Energy cu ta bay riba cuenta di WEB cu Elmar y na final ta pueblo pagador di belasting ta esun cu ta paga e cuenta.
E edificio cu Utilities a cumpra via su director Franklin Hoevertsz, tabata balora na notario, segun documentonan oficial, na e suma di 900 y pico mil Florin, pero e compania cu a intermedia pa colmo ta un compania Offshore (Southeast Investment Group), a draai bende esaki cu gobierno/ Utilities pa riba 1.3 miyon Florin y riba dje Utilities a sera un hipoteca di 1.7 miyon.
No mucho siman pasa WEB tabata den problemanan financiero asina grandi cu te hasta nan tabata core e riesgo di haya nan mes den problemanan financiero grandi cu banconan di exterior cu a inverti miyones den WEB y door di esey prijs di awa y coriente mester a worde subi barbaramente anto awor pueblo ta haya di tende y cu prueba, cu gobierno di Mike Eman ta privilegia un compania Offshore cu 450 mil Florin na comision pa un compra y venta hopi cuestionable.
Ni cuanto ayera algun marioneta di prensa liga ciegamente na e gobierno di Mike Eman a trata na hustifica e venta cruel aki, awe e gobierno di Mike Eman no tin caminda pa sconde pa e escandalo aki cu ta hole severamente na corupcion y mal uso di fondonan publico.
Ministerio Publico tin trabao pa haci relaciona cu e caso aki y ta un berguensa grandi net awor cu su mahestad La Reina ta bin di bishita, cu e tin cu haya di tende con e gobierno di Mike Eman cu ta bay ricibie, ta meti den actonan dudoso cu placa di pueblo di Aruba cu ta biba bao di un tension enorme di prijsnan barbaro di awa y coriente pa asina Friends &Family di AVP por enrikese nan mes.
Esaki ta nada otro cu negoshi di cumpra Jan bende Piet cu un e signatura berde berde di AVP marca riba dje.
Parlamentario Juan David kizas nunca por a drumi soña cu net ayera su partido a sali den publicidad cu un escandalo asina cruel cu placa di pueblo y awor pueblo kier wak si enberdad Juan David ta bay reclama e asunto aki y bay zapatea mahos riba dje.


text:
Rapport cu ta concretisa e concepto di Aruba como un ‘gateway’ entrega na Gobierno
Minister Michelle Hooyboer-Winklaar ta haya cu e ta duna un bista total!
ORANJESTAD (AAN): Minister di Asuntonan Economico, Asuntonan Social y Cultura Michelle Hooyboer-Winklaar conhuntamente cu Prome Minister Mike Eman a ricibi e rapport final relaciona cu e oportunidadnan cu tin pa Aruba como “gateway” for di e compania Ernst & Young. Den e investigacion aki e compania ta identifica e oportunidadnan cu tin eyfo pa Aruba por eherce su vision riba e balor agrega cu Aruba tin tanto pa e parti Europeo, Caribense y Latino America.
E rapport aki tabatin como obhetivo determina kico ta e fortaleza di cada un di e paisnan aki ademas di e puntonan strategico di Reino Hulandes y Aruba. For di e punto di bista ey a traha riba un forma di cooperacion nobo den Reino Hulandes basa riba un un ‘win-win situation’.
Pa logra esaki a acerca companianan di Accounting pa haci un investigacion y den e proceso un compania a worde selecta y esey ta Ernst & Young cu a produci un estudio cu ta concretisa e concepto di e relacion “Aruba-Europa-Aruba”. Den e caso aki esaki ta fungi como un porta di entrada of vitrina pa tanto interesnan di Europa pero tambe di Latino America.
Minister Michelle Hooyboer-Winklaar a expresa cu den pasado a ricibi diferente rapport cu a worde haci riba diversificacion y otro aspectonan di nos economia. Pero loke ta sinti bon den esaki ta cu e ta duna un bista total.
Tin diferente aspecto den cual por capitalisa riba oportunidadnan den forma inmediato como tambe a largo plaso. Tabata buscando algo cu por a duna un bista riba tur dos. E oportunidadnan actual caminda por indica e rumbo di Aruba como un “gateway” y kico ta e cosnan riba un termino mas largo cu lo mester haci no solamente pa domina esaki pero caminda tur hende por compronde e beneficionan cu Aruba ta trece na mesa, asina Minister Hooyboer-Winklaar el a enfatisa.
Banda di esaki e mandatario a indica cu no ta intencion di publica e rapport na ningun caminda sino simplemente studi’e y cuminsa traha riba kico precies lo mester haci riba un base hopi specifico, practico y concreto.
Ya caba ta trahando riba un proyecto hopi grandi cual ta Europe Meets The Americas. “Esey ta e prome momento unda nos ta bay presenta Aruba den un grupo asina grandi, empresarionan asina grandi cu esaki ta e balor agrega cu Aruba ta trece cune”, e minister a declara.
E rapport ta uno cu a rekeri hopi esfuerso y un buskeda di e elementonan cu no solamente Aruba por trece cune, pero kico otro paisnan ta buscando y pone nan hunto. Pesey e mandatario a expresa palabranan di danki na Ernst & Young pa nan tremendo trabao.


text:
Filosofia
Nota: Por fabor no kambia e idioma Papiamentu di otro eskritornan.
E articulo aki ta skirbi na Papiamentu. Lo ta apresia si por mantene e artikulo aki na estilo di Papiamentu.
Filosofia ta e kuestionamentu di kustumbernan, naturalesa i kosnan evidentemente proba, den rango di konosemento, moralidat, obra, sientifiko, lenga, politika, eksistensia humano, historia, kultura ets.
Filssofonan no ta konforma nan mes ku respuestanan kla pone i konclushonan lihe tuma. Mas fuerte ainda, filosofia ta e aktividad di keda hasi preguntanan seguidamente. Ludwig Wittgenstein a bisa un ten: “kaminda otronan ta sigui kana, einan ami ta keda para”.


text:
Nicolás Maduro
Nicolás Maduro Moros (Caracas, Venezuela, 23 di november 1962), ta presidente di Venezuela (2013-). Prome ku okupando e puesto aki, e tabata presidente di e asambleya nashonal di Venezuela, entre janüari 2005 pa augustus 2006. Entre augustus 2006 te ku janüari 2013, Maduro tabata minister di asutunan exterior. Entre october 2012 pa mart 2013, e tabata vice presidente di Venezuela. Despues di e morto di presidente Hugo Chávez, Maduro a wòrdu elegí komo presidente di Venezuela riba 19 di aprel 2013. Maduro a ganá e elekshon di 2013 ku 7.587.532 voto (50,61%) mientras su oponente, Henrique Capriles Radonski, a hanya 7.363.264 voto (49,12%)--un margen di 1,5%.
Maduro ta lider di e Partido Sosialista Uni di Venezuela (PSUV). Prome ku ela bira un politiko, e tabata conduktor di convoy i un lider di sindikato den e Metro di Caracas. Maduro ta kasa ku Cilia Flores, un politoko, ku a remplas'e komo presidente di e asambleya nashonal den 2006, asina birando e prome muhé ku a okupa e puesto aki.


text:
Cumpleaños Diasabra 30 Juni 2012
Happy birthday goes to the sweetest mom on this world,
We just wanted to say Happy Birthday. May all your wishes come true and dont forget that we love u very much.
From;; your lovely daughters Lien and Raysheline.
??Majan Ta Cumpli Su Sweet 18 E Sexy Mommy To Be Vayzah Berg
E Ta Haya Pabien Di Parti Henter Su Famia
Y Di Su Amiganan!
Y Sin Laga Afo Di Su Baby Daddy Carlos.
Aunke Ns No Por Celebra E aña Aki Allout Otro aña Si Sigur Sigur!
Hiep Hiep Hoeraaaa………..
Mayan dia 1 di July nos ta canta happy b-day pa e baby di cas cu ta Marvick.
E ta haya hopi sunchi y brasa di parti mami , papi , ruman , welanan, welonan , omonan , tanchinan y demas famianan cu papa dios drama su bendishion ricamente riba nos dushi baby
HIEP HIEP HOERAAA!
Awe ta cumpli un aña mas
di bida Jacqueline, un pabien
grandi ta bin di su yiunan y
specialmente di Arthur.
Pasa un felis dia y enjoy ur day to the max.
Mjn prome di July ta cumpli un aña mas di bida
Alberto del’isle e ta haya pabien di parti Jesylane i
tmb di su yiu stima Liam i un sunchi i brasa di parti su
mama y su tata i su rumannn cu stime hopii i di su
subrino Javier i tmb di su madrina Ludwina flanegin
tmb su prima i primonn tanta i omonn y demas famia
Awe 1 di Juli nos ta
canta Happy 2nd B-Day
pa nos Prinsessje Stima,..
Elishah Baptiste.
E ta haja un macuto jena cu brasa y sunchi di parti su Papi Jermaine. Mami Lolly. Su Oma Ati y Oma Sandra, Opa Ceasar, Opa Josef, Tio Chen, Tio Yamaal, Tio Joshua Tanchi Liesje, Seshira y Sandra y
Di parti su 2 Madrina y Padrinonan y tur demas Famia. Un brasa special e ta haja foi su 2 primitanan Stima, Alicia y Ashanti….
Ya ta un aña a pasa cu nos tabata ariba bou, paso awe si ta e dia tanto cu nos a spera!! Si mayan dia 1 juli ta cumpli su prome anjito e principe y teremoto di cas Marvick. Hopi hugs and kisses marvick ta haya di mami,papi ruman Giomar, oma y elvis. Welanan,opanan , bisawelanan y bisawelonan ,omonan y tanchinan, su primanan, primonan y tur demas famianan y e crew di Indirect y Ninjah musiq cu ta Gem, pillin , rob y kc. Cu tata santo drama su bendicion ricamente ariba nos dushi baby!
Happy Birthday nos ta canta awe 30 di Juni pa Hilda Adamus y su yiu Cyranne Salas. Mother and child on the same day Blessing of Godd, hopi pabien di henter famia y conocirnan cu ta deseando nan hopi añas mas di bida e treat lo ta naMarriott Hotel. Hilda cucanto a cai????? Nos lo celebra en grandi. God Bless yiu and your cgild and that all your wishes come true.
Mañan 1 di Juli ta cumpli nan di 9 aniversario di feliz BIda Matrimonial e pareha Jonathan y Joalyne Henriquez. Nan ta haya felicitacion di mama Edwina Tromp, tata Camilo Henriquez nan rumannan Vanessa Tromp, Marlon Henriquez y muy especialmente din an dos yiunan Josienne y Joaldrick Henriquez tambe for din an tantanan, pepenan, omonan y subrininan y subrinanan y demas famia Henriquez, Tromp, Krosendijk, y Bargues. Cu Dios drama su bendicion riba boso matrimonio pa boso cumpli hopi aniversario mas
Maña 1 di Juli ta cumpli un aña mas di bida Jonathan Henriquez. E ta haya felicitacion di su casa Joalyne Henriquez su dos yiunan Josienne y Joaldrick Henriquez. Di su tata Camilo Henriquez su suegra Edwina Tromp su cuña Vanessa Tromp su sobrinonan y demas famia Henriquez, Tromp y Krosendijk, tambe di su coleganan di trabao y su brothernan Ryan, Elvis, Aldrick y corda cu nos ta warda riba e treat Happy Birthday.